text: 23 Ntheura themba likatuma mazgu, ndipo ŵakachema ŵalara wose ŵa Yuda na Yerusalemu.+2 Kufuma apo, themba likakwelera ku nyumba ya Yehova pamoza na ŵanalume wose ŵa Yuda, wose ŵakukhala mu Yerusalemu, ŵasembe, na zintchimi, ŵanthu wose, kwamba ŵachoko m’paka ŵakuru. Likaŵaŵazgira mazgu ghose gha mu buku+ la phangano+ ilo likasangika mu nyumba ya Yehova.+3 Themba likimilira musi mwa ntchindamiro, ndipo likachita phangano* pamaso pa Yehova,+ lakuti lilondezgenge Yehova na kusungilira malango ghake, vikumbusko vyake, kweniso ulongozgi wake na mtima wake wose ndiposo umoyo wake wose pakulondezga mazgu gha phangano ili, agho ghakalembeka mu buku ili. Ndipo ŵanthu wose ŵakazomera kusunga phangano ili.+4 Penepapo themba likalangura Hilikiya+ wasembe* mukuru, ŵasembe ŵachiŵiri, na ŵalinda ŵa pa milyango kuti ŵafumiskemo mu tempile la Yehova viteŵetero vyose ivyo ŵakapangira Baala, chikhuni chakupatulika,*+ na mawumba ghose ghakuchanya. Ivi likaviwotchera kuwaro kwa Yerusalemu mu minda ya ku Kidironi, ndipo vyoto vyake likaluta navyo ku Beteli.+5 Ntheura likalekeska ntchito ŵasembe ŵa ŵachiuta ŵachilendo, awo mathemba gha Yuda ghakimika kusunkhizga vyakununkhira pa malo ghapachanya mu misumba ya Yuda na vigaŵa vyakuzingilizga Yerusalemu. Kweniso likalekeska awo ŵakasunkhizganga vyakununkhira kwa Baala, dazi, mwezi, magulu gha nyenyezi, na ku mawumba ghose ghakuchanya.+6 Likafumiska chikhuni chakupatulika*+ mu nyumba ya Yehova kuya nacho kuwaro kwa Yerusalemu, ku Dambo la Kidironi, likachiwotchera+ mu Dambo la Kidironi na kuchisira nga ni fuvu, ndipo fuvu lake likachupulira pa madindi gha ŵanthu bweka.+7 Likawiskiraso pasi nyumba za mahule ghanalume gha pa tempile+ izo zikaŵa mu nyumba ya Yehova, uko ŵanakazi ŵakalukiranga salu za mahema gha chikhuni chakupatulika.*8 Penepapo likafumiskamo ŵasembe wose mu misumba ya Yuda, ndipo likakanizga kusopa pa malo ghapachanya apo ŵasembe ŵakasunkhizgiranga vyakununkhira, kwambira ku Geba+ m’paka ku Beyere-sheba.+ Likabwanganduraso malo ghapachanya gha pa vipata ivyo vikaŵa pakunjilira pa chipata cha Joshuwa, mulongozgi wa msumba. Malo agha ghakaŵa kumazere para munthu wakunjira pa chipata cha msumba.9 Ŵasembe ŵa malo ghapachanya ŵakateŵetapo chara pa jotchero la Yehova mu Yerusalemu,+ kweni ŵakaryanga chingwa chambura nthukumusi pamoza na ŵabali ŵawo.10 Likakanizgaso kusopera ku Tofeti,+ mu Dambo la Ŵana ŵa Hinomu,*+ mwakuti paŵavye munthu wakujumphiska mwana wake mwanalume panji mwanakazi pa moto kuchindika Moleki.+11 Likakanizgaso kuti mahachi agho mathemba gha Yuda ghakapatulira dazi ghaleke kunjira mu nyumba ya Yehova kufupi na chipinda* cha Natani-meleki wantchito wa themba, icho chikaŵa mu makhonde. Likawotcha magileta gha dazi+ pa moto.12 Themba likabwanganduraso majotchero agho mathemba gha Yuda ghakazenga pa mtenje+ wa chipinda chamuchanya cha Ahazi, kweniso majotchero agho Manase wakazenga mu maluŵaza ghaŵiri gha nyumba ya Yehova.+ Likaviswa na kuchupulira fuvu lawo mu Dambo la Kidironi.13 Themba likakanizga kusopera pa malo ghapachanya agho ghakaŵa kunthazi kwa Yerusalemu kumwera* kwa Phiri la Pharanyiko,* agho Solomoni themba la Israyeli wakazengera Ashitoreti, chiutakazi wakuseluska wa Ŵasidoni, Kemoshi chiuta wakuseluska wa Mowabu, na Milikomu+ chiuta munyankhasi wa Ŵaamoni.+14 Wakaswa vipilara vyakupatulika na kudumulira pasi vikhuni vyakupatulika,*+ ndipo wakazuzgapo viwangwa vya ŵanthu.15 Wakabwanganduraso jotchero ilo likaŵa ku Beteli, malo ghapachanya agho Yerobowamu mwana wa Nebati wakapanga na kunangiska nagho Israyeli.+ Wakati wabwangandura jotchero lira na malo ghapachanya, wakawotcha malo ghapachanya, wakaghasira nga ni fuvu, ndipo wakawotcha chikhuni chakupatulika.*+16 Yosiya wakati wazgoka na kuwona madindi pa phiri, wakatuma ŵanthu kuwuskamo viwangwa mu madindi na kuviwotcha pa jotchero, kulizgora lambura kwenelera kusoperapo, kuyana na mazgu agho Yehova wakayowoya mwa munthu wa Chiuta waunenesko, uyo wakayowoyerathu kuti vinthu ivi vizamuchitika.+17 Penepapo wakati: “Kasi nkhwichi iyo nkhuyiwona para nja vichi?” Ŵanthu ŵa mu msumba ŵakati: “Ni dindi la munthu wa Chiuta waunenesko wakufuma ku Yuda,+ uyo wakayowoyerathu vinthu ivyo imwe mwachitira jotchero la ku Beteli.”18 Iyo wakati: “Lekani wapumure. Paŵavye munthu wakutimbanizga viwangwa vyake.” Ntheura ŵakavitimbanizga chara viwangwa vyake, kweniso viwangwa vya ntchimi iyo yikafuma ku Samariya.+19 Yosiya wakafumiskaposo nyumba zose zakusoperamo za pa malo ghapachanya izo zikaŵa mu misumba ya Samariya,+ izo mathemba gha Israyeli ghakazenga na kukwiyiska Chiuta. Wakachita nazo nga umo wakachitira ku Beteli.+20 Ntheura ŵasembe wose ŵa malo ghapachanya awo ŵakaŵapo wakaŵapeleka sembe pa majotchero na kotchera pa igho viwangwa vya ŵanthu.+ Kufuma apo, wakawelera ku Yerusalemu.21 Sono themba likalangura ŵanthu wose kuti: “Chitani Paska+ kwa Yehova Chiuta winu umo vili kulembekera mu buku ili la phangano.”+22 Likachitikapo chara Paska lanthena ili kwambira mu mazuŵa agho ŵeruzgi ŵakeruzgiranga Israyeli, panji mu mazuŵa ghose gha mathemba gha Israyeli na mathemba gha Yuda.+23 Kweni mu chaka cha 18 cha Themba Yosiya Paska ili likachitika kwa Yehova mu Yerusalemu.24 Yosiya wakawuskamoso ng’anga, ŵakuloska,+ vikozgo vya terafimu,*+ ŵangoza, na vinthu vyose vyakuseluska ivyo vikawonekanga mu charu cha Yuda na mu Yerusalemu, mwakuti wafiske mazgu gha Dango+ agho ghakalembeka mu buku ilo Hilikiya wasembe wakalisanga mu nyumba ya Yehova.+25 Pambere iyo wandaŵeko kukaŵavya themba linyake lakuyana nayo, ilo likawelera kwa Yehova na mtima wake wose na umoyo wake wose+ na nkhongono zake zose, kuyana na Dango lose la Mozesi. Kweniso pamanyuma pa iyo pakawukaso themba linyake chara lakuyana nayo.26 Kweni Yehova wakafumako chara ku ukali wake wakugolera uwo ukagolera pa Yuda chifukwa cha vinthu vyose vyakukwiyiska ivyo Manase wakachita, kumukwiyiska.+27 Yehova wakati: “Niwuskengepo Yuda pamaso pane+ nga umo nkhawuskirapo Israyeli.+ Ndipo Yerusalemu, msumba uwo nkhawusora niwukanenge, na nyumba iyo nkhati: ‘Zina lane liŵenge kwenekura.’”+28 Mdauko unyake wose wa Yosiya na vyose ivyo wakachita, asi vili kulembeka mu buku la mdauko wa mu nyengo za mathemba gha Yuda?29 Mu mazuŵa ghake, Farawo Neko themba la Eguputo wakiza kuzakakumana na themba la Asiriya mumphepete mwa Mlonga wa Yufurate, ndipo Themba Yosiya likaluta kukalimbana nayo. Kweni Neko wakati wamuwona wakamukomera pa Megido.+30 Ntheura ŵateŵeti ŵake ŵakanyamura chitanda chake mu gileta kufuma ku Megido na kwiza nayo ku Yerusalemu, ŵakamusunga mu dindi lake. Penepapo ŵanthu ŵa mu charu ŵakatora Yehoyahazi mwana wa Yosiya, ŵakamuphakazga na kumwimika kuŵa themba mu malo gha wiske.+31 Yehoyahazi+ wakaŵa themba wali na vyaka 23 ndipo wakawusa myezi yitatu mu Yerusalemu. Zina la anyina likaŵa Hamutali+ mwana wa Yeremiya wa ku Libuna.32 Wakachita viheni pamaso pa Yehova, kuyana na vyose ivyo ŵasekuru ŵake ŵakachita.+33 Farawo Neko+ wakamujalira mu gadi pa Ribula+ mu charu cha Hamati, kuti waleke kuwusa mu Yerusalemu, ndipo charu wakachilipiska matalente* 100 gha siliva na talente limoza la golide.+34 Kweniso Farawo Neko wakaŵika Eliyakimu mwana wa Yosiya kuŵa themba mu malo gha Yosiya wiske ndipo wakasintha zina lake kuŵa Yehoyakimu. Wakatora Yehoyahazi kuya nayo ku Eguputo+ ndipo wakafwira kwenekuko.+35 Yehoyakimu wakapeleka siliva na golide kwa Farawo, kweni wakachita kusonkheska ku ŵanthu mu charu kuti wapeleke siliva ilo Farawo wakakhumbanga. Wakasanguliska siliva linandi na golide kwa waliyose wa ŵanthu ŵa mu charu kuti wapeleke kwa Farawo Neko.36 Yehoyakimu+ wakaŵa themba wali na vyaka 25, ndipo wakawusa vyaka 11 mu Yerusalemu.+ Zina la anyina likaŵa Zebida mwana wa Pedaya wa ku Ruma.37 Wakachita viheni pamaso pa Yehova,+ kuyana na vyose ivyo ŵasekuru ŵake ŵakachita.+


c: text/html

text: Kwa wakulongozga sumu. Yichunikire pa “Kuparanya Yayi.” Salimo la Davide. Mikitamu.* Apo wakachimbiranga Sauli na kubisama mu mphanji.+57 Nilongorani lusungu, A Chiuta, nilongorani lusungu,Pakuti nkhubisama mwa imwe,+Nkhubisama mu mfwiri wa mapapindo ghinu m’paka visuzgo vijumphe.+2 Nkhuchema kwa Chiuta, Wapachanya Nkhanira,Kwa Chiuta waunenesko uyo wakunimazgira visuzgo vyose.3 Watumenge wovwiri kufuma kuchanya na kuniponoska.+Wakhozgenge soni awo ŵakunihang’ura. (Selah)Chiuta watumenge lusungu* lwake na kugomezgeka kwake.+4 Nazingilizgika na nkhalamu.+Nagona pakati pa ŵanthu awo ŵakukhumba kunimilimitizga,Awo mino ghawo ni mikondo na mivi,Ndipo malulimi ghawo ni lupanga lwakuthwa.+5 Mukwezgeke pachanya kujumpha mitambo, A Chiuta.Uchindami winu uŵe pachanya pa charu chose chapasi.+6 Ŵathya ukonde kuti ŵanikore malundi.+Nati waka sindii, chifukwa cha suzgo.+Ŵajima mbuna panthazi pane,Kweni ŵakuwiramo ŵekha.+ (Selah)7 Mtima wane ngwakukhora, A Chiuta,+Mtima wane ngwakukhora.Nimbenge na kulizga vyakwimbira.8 Wuka, iwe uchindami wane.Wuka, iwe chakwimbira cha vingwe, na iwe wuwo, bango.Niwuskenge matandakucha.+9 Nimulumbaninge mukati mu ŵanthu, A Yehova.+Nimbenge malumbo kwa imwe pakati pa mitundu.+10 Pakuti lusungu* lwinu ndukuru, lukufika kuchanya,+Kugomezgeka kwinu kukufika ku mabingu.11 Mukwezgeke pachanya kujumpha mitambo, A Chiuta.Uchindami winu uŵe pachanya pa charu chose chapasi.+

robotstxt: allowed

filter: keep


text: 34 Zani pafupi mupulike, imwe ŵamitundu,Tegherezgani, imwe mwaŵanthu.Charu chapasi na vyose ivyo vilimo vipulike,Charu na vipambi vyake vyose.2 Pakuti ukali wa Yehova uli pa ŵamitundu wose,+Kutukutwa kwake kuli pa ŵankhondo ŵawo wose.+Waŵaparanyirengethu,Na kuŵapeleka kuti ŵakomeke.+3 Ŵakukomeka ŵawo ŵaponyekenge kuwaro,Kununkha kwa vitanda vyawo kukwerenge.+Mapiri ghasongonokenge chifukwa cha* ndopa zawo.+4 Mawumba ghose gha kuchanya ghavundenge,Machanya ghazingikenge nga ni mupukutu.Mawumba ghawo ghose ghafotenge,Ghaŵenge nga ni hamba lakomira ilo likulakata ku mpheskaNa chikuyu chakufota icho chikuponthoka ku khuni la mkuyu.5 “Pakuti lupanga lwane kuchanya lunyewenge.+Lukhilirenge pa Edomu na kweruzga,+Pa ŵanthu awo naŵapeleka kuti ŵaparanyikirethu.6 Yehova wali na lupanga. Luŵenge na ndopa khachikhachi.Luŵenge na mafuta bwitubwitu,+Na ndopa za twana twa mberere na mbuzi,Na mafuta gha ziso* za mberere.Pakuti Yehova wali na sembe mu Bozira,Kukoma kukuru mu charu cha Edomu.+7 Ng’ombe zamuthondo nazo zikhilirengeko,Ng’ombe zichokozichoko pamoza na zankhongono.Charu chawo chinyewenge na ndopa,Dongo lawo liŵenge nabwinabwi na mafuta.”8 Pakuti Yehova wali na zuŵa la nduzga,+Chaka cha kuwezgera pa ivyo vyachitikira Ziyoni.+9 Tumilonga twake* twa maji tuzgokenge phura,Dongo lake liŵenge sulefure.Ndipo charu chake chiŵenge nga ni phura ilo likugolera moto.10 Usiku na muhanya uzimwikenge yayi.Josi lake litolokenge muyirayira.Waŵenge wakupasuka ku muwiro na muwiro.Palije uyo wazamujumphamo muyirayira swii.+11 Nyangenyange na chinungu vizamukhala mwa iyo,Ŵaphuluru ŵa makutu ghatali na ŵachaholi ŵazamuŵa mwenemumo.Wazamunyoloska pa iyo chingwe chakupimira chawakawaka,Na chingwe chakupimira cha kupasura.12 Palije wakuchindikika wake uyo wazamuchemeka themba,Ŵakaronga ŵake wose ŵazamuŵa ŵawakawaka.13 Minga zizamumera mu vigongwe vyake vyakukhora,Nkhunga na thondo laminga mu malinga ghake ghakukhora.Wazamuŵa malo ghakukhalamo ŵakambwe,+Chipanga cha nthiŵatiŵa.14 Vikoko vya mu chipalamba vizamukumana na vinyama vyakubangura,Ndipo mbuzi yamuthondo* yizamuchemerezga ku yinyake.Enya, bwabwalara wazamwiza na kusanga malo ghakupumulirapo.15 Kwenekura njoka yizamuzengako chivwimbo chake na kutayira masumbi,Yizamukonkhomora twana na kutuwunjika mu mfwiri wake.Enya, vibaŵi vyamuwungana, chilichose na chanakazi chake.16 Penjani mu buku la Yehova, muŵazge mwakukwezga:Palije uyo wazamusoŵamo,Palije icho chizamusoŵerwa chanakazi,Chifukwa mulomo wa Yehova walangura,Ndipo na mzimu wake waviwunjika pamoza.17 Iyo ndiyo waŵachitira mphenduzga,*Woko lake laŵagaŵira malo na chingwe chakupimira.Ŵazamukhalamo nyengo zose.Ŵazamukhazikika mwenemumo mu miwiro yose.


text:
NKHANI YA PA CHIKOPI | KASI MUNGACHITA WULI PARA MUKWENJERWA?
Kulikose Ŵanthu Ŵakwenjerwa
Paul wa ku Zimbabwe wakati: “Zuŵa linyake nkhaluta ku sitoro kuti nkhagure vyakurya, kweni nkhasanga kuti muli mabisiketi pera. Ndipo ghakaŵa ghakudura chomene. Zuŵa lakulondezgapo mu masitoro ghose mukaŵavya chakurya.”
Janet wa ku United States wakati: “Afumu ŵane ŵakanichema na kuniphalira kuti ŵakufumapo pa nyumba, ŵanileka. Ntheura nkhajifumbanga kuti sono nichitenge wuli? Kasi ŵana nichitenge nawo wuli?”
Alona wa ku Israyeli wakati: “Nati napulika kulira kulongora kuti kukwiza bomba, nkhachimbira kuti nkhabisame ku malo ghakuvikilirika. Ndipo kanyengo kachoko waka bomba likaphulika. Nangauli pakajumpha maora ghanandi, kweni mawoko ghane ghakambwambwanthanga nipera.”
Tili mu “nyengo zinonono na zakusuzga” ndipo ŵanthu ŵanandi ŵakwenjerwa. (2 Timote 3:1) Ŵanthu ŵanandi ŵakusangana na masuzgo gha vyachuma, nthengwa zikumara, nkhondo, matenda ghakofya, na masoka. Kweniso pali vinthu vinyake ivyo waliyose wakwenjerwa navyo. Mwachiyelezgero, ŵanji ŵangati: ‘Kasi tunthu uto twanitupa tukulongora kuti nili na kansa? Kasi ŵazukuru ŵane ŵazamukhala makora?’
Kwenjerwa kulikose nkhuheni yayi. Tose tikwenjerwa nyengo zinyake. Mwachiyelezgero, tikufipa mtima para tamulemba mayeso, tamuchita vinthu vinyake pa gulu, panji para tamuchita maintavyu gha ntchito. Para tikuchita wofi na vinthu viheni vingawovwira kuti tileke kupwetekeka. Kweni kwenjerwa mwakujumphizga nkhwakofya. Sonosono apa ŵanthu ŵakujumpha 68,000 ŵakati ŵafumbika pa nkhani iyi, vikalongora kuti munthu wangafwa luŵiro nanga wangaŵa kuti wakwenjerwa chomene viŵi yayi. Lekani ntchakupulikikwa kuti Yesu wakati: “Ni njani wa imwe uyo mwa kwenjerwa wangamanya kusazgako mkono umoza ku umoyo wake?” Para munthu wakwenjerwa chomene umoyo wake ukuŵa ufupi. Ntheura Yesu wakati: “Lekani kwenjerwa.” (Mateyu 6:25, 27) Kweni kasi vingachitika kuti tileke kwenjerwa?
Zgoro likusangika para tingalondezga vinjeru vyakovwira, kuŵa na chipulikano mwa Chiuta, na kuŵa na chigomezgo chanadi cha munthazi. Nangauli pasono vinthu vingaŵa makora waka, kweni nyengo yiliyose tingasangana na masuzgo. Tiyeni tiwone vinthu vitatu ivyo vikawovwira Paul, Janet na Alona.


text:
Kasi Para Mkhristu Wakulera Wakunanga?
Ivyo Baibolo likuyowoya
Yesu wakayowoyapo yayi kuti ŵasambiri ŵake ŵababenge ŵana panji yayi. Ŵasambiri ŵake nawo ŵakayowoyapo yayi. Mu Baibolo nkhani ya kulera mulije. Ndipouli, fundo ya pa Ŵaroma 14:12 yingawovwira pa nkhani iyi. Baibolo likuti: ‘
Waliyose wazamujipatawulira iyomwene kwa Chiuta.’
Mfumu na muwoli ŵangasankha kubaba ŵana panji yayi. Kweniso ŵangasankha unandi wa ŵana awo ŵakukhumba na nyengo iyo ŵababirenge. Para mfumu na muwoli ŵakulera, nkhukhumba kwawo. Kweni ŵakwenera kusankha nthowa iyo yikuleka kufumiska nthumbo. Munthu waleke kuŵeruzga pa nkhani iyi.—Ŵaroma 14:4, 10-13.


text:
VYAKOVWIRA MABANJA | NTHENGWA
Umo Mungachindikira Munyinu
SUZGO
Mfumu wakuti: “Tikati tatorana waka, ine na muwoli wane vikatisuzganga kuchindikana. Waliyose wakawonanga vinthu mwakupambana na munyake pa nkhani yakuchindikana. Nkhakhumbanga kuti muwoli wane wanichindikenge para tikuyowoyeskana.”
Muwoli wakuti: “Uko ine nili kukulira, ŵanthu ŵakuyowoyeskana mwakukwezga mazgu, mwamilangwe kweniso kudumulizgana mazgu. Kwa ise, para munthu wakuyowoya nthena ndikuti walije ntchindi yayi. Kweni ndimo viliri yayi na uko mfumu wane wali kukulira.”
Ntheura kuchindikana mu nthengwa ni nkhani yakuzirwa chomene. Kweni kasi mungalongora wuli kuti mukuchindika mfumu panji muwoli winu?
IVYO MUKWENERA KUMANYA
Icho ŵanalume ŵakukhumba ni ntchindi. Baibolo likuphalira ŵafumu kuti: “Waliyose payekha watemwenge muwoli wake umo wakujitemwera yekha.” Ndipo likutiso “muwoli nayo wachindikenge chomene mfumu wake.” (Ŵaefeso 5:33) Mbunenesko kuti muwoli na mfumu ŵakukhumbikwira chitemwa na ntchindi, kweni mfumu wakukhumba kuti muwoli wake wamuchindikenge chomene. Mwanalume munyake zina lake Carlos, * wakati: “Kanandi taŵanalume tikujipulika kuti tingamazga masuzgo ndipo tikujiwona kuti tili na udindo wakupwelelera mbumba.” Para muwoli wakuchindika mfumu wake vinthu vikumwendera makora iyo pamoza na mfumu wake. Muwoli munyake zina lake Corrine wakati: “Mfumu wane wakunitemwa chomene para nkhumuchindika.”
Ŵawoli nawo ŵakukhumba ntchindi. Fundo iyi njaunenesko chifukwa mfumu wangamutemwa yayi muwoli usange wakuleka kumuchindika. Daniel wakati: “Nkhwenera kuchindika masachizgo gha muwoli wane na umo wakujipulikira. Nangauli wangaŵa na maghanoghano ghanyake ndipo ine nindamupulikiske, kweni nkhwenera kumuchindika nipera.”
Ŵanthu ŵakuwona vinthu mwakupambana. Nkhani njakuti mukwenera kughanaghanira waka yayi kuti mukuchindika munyinu, kweni nayo wawonenge kuti mukumuchindika. Muwoli uyo tamuzunura kukwambilira kwa nkhani iyi, wakawona kuti fundo iyi njakuzirwa chomene kuyilondezga mu nthengwa. Iyo wakati: “Nangauli nyengo zinyake nkhawonanga kuti nkhumuyuyura yayi mfumu wane, kweni para iyo wawona kuti nkhumuyuyura, ine ndine nkheneranga kusintha.”
IVYO MUNGACHITA
Lembani vinthu vitatu ivyo munyinu wakuchita makora. Ivi vingamovwirani kuti muwonenge viwemi mwa munyinu na kwamba kumuchindika.
Kwa sabata yimoza, yezgani kuwona umo imwe mukuchitira vinthu pa nkhani izi.
Kayowoyero. Kafukufuku munyake uyo wakachitika wakalongora kuti ‘nthengwa izo zikendanga makora, para pawuka suzgo, mfumu na muwoli ŵakayowoyeskananga mwantchindi. Para ŵayowoyeskana vinthu vinkhondi, vinayi vikaŵa viwemi. Kweni nthengwa izo zikaŵa pafupi kumara, ivyo ŵakayowoyeskananga vikaŵa vyambura ntchindi. Para ŵayowoyeskana vinthu vinkhondi, panji chimoza ndicho chikaŵanga chiwemi.’ *—Fundo ya mu Baibolo: Zintharika 12:18.
Jifumbani kuti: ‘Kasi nkhuyowoya mwantchindi kwa mfumu panji muwoli wane? Kasi kanandi nkhutemwa kumususka panji kumuzomerezga? Kasi nkhuyowoya wuli para munyane wabudiska?’ Kasi munyinu wangazomerezga kuti mazgoro ghinu ngaunenesko?—Fundo ya mu Baibolo: Ŵakolose 3:13.
Yezgani kuchita ichi. Ŵani na chilato kuti zuŵa lileke kunjira kwambura kumulumbapo munyinu. Sachizgo: Wonani viwemi vya munyinu ivyo mukalemba. Nyengo zose mumuphalirenge munyinu ivyo wakuchita makora.—Fundo ya mu Baibolo: 1 Ŵakorinte 8:1.
Vyakuchita. Muwoli munyake zina lake Alicia, wakati: “Kanandi nkhutangwanika chomene na ntchito za pa nyumba. Kweni para mfumu wane wakunovwira vinyake nga nkhusuka mbale izo walyerangapo, nkhukondwa ndipo nkhujipulika kuti ndine wakuzirwa chomene mu nthengwa yithu.”
Jifumbani kuti: ‘Kasi ivyo nkhuchita vikulongora kuti nkhumuchindika munyane? Kasi nkhupatura nyengo yakuchezgera nayo na kutegherezga para wakuyowoya?’ Kasi munyinu wangazomerezga kuti mazgoro ghinu ngaunenesko?
Yezgani kuchita ichi: Lembani vinthu vitatu ivyo imwe mukukhumba kuti munyinu wamuchitiraninge kulongora kuti wakumuchindikani. Munyinu nayo walembe vyake. Paumaliro, sinthanani ivyo mwalemba kuti waliyose wawone ivyo wangachita kuti wachindikenge munyake. Ŵikanipo mtima kuchita ivyo munyinu wakukhumba. Para imwe mwayambapo kumuchindika, nayo wamuchindikaninge.
^ ndime 8 Mazina ghanyake mu nkhani iyi ghasinthika.
^ ndime 14 Fundo izi zafuma mu buku la Ten Lessons to Transform Your Marriage.
Manyani Vinandi
Gomezgani Ciuta Kuti Muŵe Ŵakukondwa mu Nthengwa
Kujifumba mafumbo ghaŵiri kungamovwirani kuti vinthu visinthe mu nthengwa yinu.


text:
“Lutilirani Kuwona Ŵanthu Ŵanthena Kuŵa Ŵakutemweka Chomene”
KWAMBA mu 1992, Wupu Wakulongozga ukusankha ŵabali ŵakukhwima mwauzimu kuti ŵawovwirenge mu makomiti ghake. * Ŵabali aŵa ŵakusankhika kufuma pakati pa “mberere zinyake,” ndipo ŵakovwira chomene Wupu Wakulongozga. (Yoh. 10:16) Sabata yiliyose ŵabali aŵa ŵakusangikapo pa ungano uwo komiti yawo yikuchita. Ŵakupeleka masachizgo agho ghakovwira Wupu Wakulongozga. Wupu Wakulongozga ndiwo ukuwona umo ungachitira na masachizgo agho ŵabali aŵa ŵakupeleka. Ŵabali awo ŵakovwira Wupu Wakulongozga, ŵakuwoneseska kuti ivyo Wupu Wakulongozga wadumura vikuchitika. Ŵabali aŵa ŵakujipeleka kuchita mulimo uliwose uwo ŵapika. Ŵakuluta na ŵabali ŵa mu Wupu Wakulongozga ku maungano ghapadera na ghamitundu yose. Nyengo zinyake ŵakutumika kukayendera maofesi gha minthavi nga Mbimiliri ŵa Ofesi Yikuru ya Ŵakaboni ŵa Yehova.
Mubali munyake uyo wateŵetera nga movwiri wa Wupu Wakulongozga kwamba mu 1992 wakati: “Para nkhuchita milimo iyo napika, nkhovwira Wupu Wakulongozga kuti uŵe na nyengo yakukwana yakupwelelera vinthu vyauzimu.” Mubali munyakeso uyo wachita uteŵeti uwu kwa vyaka 20 wakati: “Ni mwaŵi ukuru chomene kovwira Wupu Wakulongozga.”
Ŵabali awo ŵakovwira Wupu Wakulongozga ŵakuchita milimo yinandi, ndipo Wupu Wakulongozga ukuŵawonga chomene chifukwa ŵakuchita milimo yawo mwakugomezgeka. Mphanyi tose talutilira “kuwona ŵanthu ŵanthena kuŵa ŵakutemweka chomene.”—Fil. 2:29.
^ ndime 2 Kuti mumanye ivyo makomiti 6 gha Wupu Wakulongozga ghakuchita, wonani bokosi lakuti “Umo Wupu Wakulongozga Ukucitira Milimo ya Ufumu” mu buku la Ufumu wa Ciuta Ukuwusa! pa mutu 12.


text:
Pulikirani Chenjezgo Kuti Mupone!
PA Disembala 26, 2004, chindindindi chikuru chikasunkhunya chirwa cha Simeulue, kumpoto chakuzambwe kwa Sumatra, Indonesia. Ŵanthu wose maso ghakaŵa ku nyanja. Ŵakawona kuti majigha ghakuwelera mwaluŵiro chomene. Nyengo yeneyiyo, waliyose wakamba kuchimbilira ku mapiri. Ŵakachemerezganga kuti “Smong! Smong!” kung’anamura kuti tsunami. Pakati pajumpha maminiti 30, majigha ghankhongono ghakatimba pa mtunda na kusakaza nyumba zinandi.
Chirwa cha Simeulue ndicho chikaŵa chakwamba kukhwaskika na tsunami uyu. Kweni pa ŵanthu 78,000 awo ŵakaŵa pa chirwa ichi, ŵanthu 7 pera ndiwo ŵakafwa. Chifukwa wuli ŵanthu ŵachoko ndiwo ŵakafwa? * Pali mazgu agho ŵanthu pa chirwa ichi ŵakutemwa kuyowoya, ghakuti: ‘Usange chindindindi chikuru chachitika ndipo mukuwona majigha pa nyanja ghakuwelera, chimbilirani ku mapiri, chifukwa nyengo yiliyose nyanja yingafulukira ku mtunda.’ Pakuwona ivyo vili kuchitikapo kale, ŵanthu ŵa pa Simeulue ŵakumanya kuti para nyanja yikusintha ndikuti tsunami wali pafupi. Ŵakapona chifukwa chakuti ŵakapulikira chenjezgo.
Baibolo likuyowoya vya soka ilo lichitikenge sonosono apa. Soka ili ni “suzgo yikuru, iyo yindachitikepo kufuma ku uyambiliro wa charu m’paka sono, ndipo yizamuchitikaso chara.” (Mateyu 24:21) Kweni suzgo ili lizamuwuskapo charu chapasi ichi yayi. Chifukwa ntchakuti khumbo la Chiuta ndakuti charu chapasi chikhalilire muyirayira. (Mupharazgi 1:4) Kweni Chiuta wizenge na suzgo yikuru iyi kuti ‘wazakaparanye awo ŵakunanga charu chapasi.’ Uheni wose na kusuzgika vizamumalira papo. (Chivumbuzi 11:18; Zintharika 2:22) Vinthu vizamuŵa makora chomene!
Pharanyiko ilo likwiza lizamuparanya yayi ŵanthu ŵambura mulandu. Likupambana chomene na tsunami, vindindindi, panji kuphuntha kwa charu. Baibolo likuyowoya kuti “Chiuta ntchitemwa.” Nakuti Chiuta, uyo zina lake ni Yehova, wali kulayizga kuti “ŵarunji ŵazamuhara charu chapasi, ndipo ŵazamukhala mwenemumo muyirayira.” (1 Yohane 4:8; Salimo 37:29) Kasi mungachita wuli kuti muzakapone pa suzgo yikuru na kuzakapokera vitumbiko ivyo Chiuta wali kulayizga? Chakukhumbikwa nkhupulikira chenjezgo!
ŴANI MASO NA VIMANYIKWIRO IVYO VIKULONGORA KUTI VINTHU VIKUSINTHA
Tikumanya yayi deti leneko ilo uheni wose na masuzgo vizamumalira. Yesu wakati: “Palije munthu uyo wakumanya vya zuŵa na ora ilo, nanga mbangelo ŵakuchanya, nesi Mwana, kweni Adada pera ndiwo ŵakumanya.” Ndipouli, Yesu wakutichiska kuti ‘tiŵenge maso.’ (Mateyu 24:36; 25:13) Tiŵenge maso na vichi? Baibolo likutiphalira ivyo vichitikenge mu charu pambere Chiuta wandize na pharanyiko. Ŵanthu pa chirwa cha Simeulue ŵakamanya kuti kwizenge tsunami ŵakati ŵawona mphepo yasintha pa nyanja. Ntheura vinthu ivyo vikuchitika pa charu vikutovwira kumanya kuti umaliro uli pafupi. Bokosi ilo lili mu nkhani iyi likulongora vinthu vinyake ivyo vikuchitika ndipo vikufiska ivyo Baibolo likayowoya.
Vinyake mwa vinthu ivyo vyazunulika pa bokosi vili kuchitikapo kale. Kweni Yesu wakayowoya kuti para tawona “vinthu vyose ivi,” timanye kuti umaliro uli pafupi chomene. (Mateyu 24:33) Jifumbani kuti, ‘Kasi mphawuli apo vinthu vyose ivi (1) vili kuchikikapo pa charu chose chapasi, (2) vili kuchitikapo nyengo yimoza, ndiposo (3) vikafika paheni chomene?’ Nadi, vyose ivi vikuchitika mu nyengo iyo tilimo.
CHILONGOLERO CHAKUTI CHIUTA WAKUTITEMWA
Pulezidenti wakale wa ku United States wakayowoya kuti: ‘Chenjezgo likuponoska ŵanthu.’ Pamanyuma pa tsunami wa mu 2004, ŵakaŵika vinthu vyakuchezgera ŵanthu mu chigaŵa icho chikakhwaskika kuti kunthazi para wazakachitikaso pazakaleke kufwa ŵanthu ŵanandi. Chiuta nayo watiphalira vinthu ivyo vikutichenjezga pambere umaliro undafike. Baibolo likayowoya kale kuti: “Makani ghawemi agha gha Ufumu, ghazamupharazgika mu charu chose chapasi kuti uŵe ukaboni ku mitundu yose, penepapo ndipo umaliro wizenge.”
Chaka chamara, Ŵakaboni ŵa Yehova ŵakamalira maora ghakujumpha 1.9 biliyoni kupharazga makani ghawemi mu vyaru 240 kweniso mu viyowoyero vyakujumpha 700. Fundo iyi yikulongora nadi kuti umaliro uli pafupi nkhanira. Ŵakaboni ŵa Yehova ŵakutemwa ŵanthu, lekani ŵakulimbikira kuchenjezga ŵanyawo vya zuŵa la cheruzgo la Chiuta ilo laneng’enera chomene. (Mateyu 22:39) Pakuti namwe muli na mwaŵi kupulika nkhani iyi mbukaboni wakuti Yehova wakumutemwani. Kumbukani kuti “[Chiuta] wakukhumba yayi kuti munyake waparanyike, kweni wakukhumba kuti wose ŵang’anamuke mtima.” (2 Petrosi 3:9) Pakuti mwamanya kuti Chiuta wakumutemwani, kasi mupulikirenge chenjezgo?
CHIMBIRANI KUTI MUPONE!
Kumbukani kuti ŵanthu ŵa pa chirwa cha Simeulue ŵakachimbilira ku mapiri ŵakati ŵawona majigha ghakuwelera pa nyanja. Ŵakalindilira kuti ŵawonelerepo dankha yayi. Ŵakapona chifukwa chakuti ŵakachitapo kanthu mwaluŵiro. Namwe muŵe nga mwachimbilira ku mapiri kuti muzakapone suzgo iyo yikwiza, pambere nyengo yindamare. Kasi mungachita wuli? Ntchimi Yesaya yikalemba ntchemo iyo yikupelekeka mu “mazuŵa ghaumaliro,” nyengo iyo tilimo sono. Yikati: “Zaninge, tiyeni tikwelere ku phiri la Yehova, . . . Wamutisambizga nthowa zake, ndipo tamwenda mu mendero ghake.”
Para mwachimbilira pachanya pa phiri, mukuwona vinandi ndipo mukuvikilirika. Mwakuyana waka, ŵanthu ŵanandi pa charu chose ŵamanya nthowa za Chiuta pakusambira Baibolo ndipo ŵasintha umoyo wawo. (2 Timote 3:16, 17) Ntheura ŵakwamba kwenda mu ‘mendero gha [Chiuta],’ ndipo nayo wakuŵatemwa na kuŵavikilira.
Kasi mupulikirenge ntchemo iyi na kuzomera kuti Chiuta wamuvikilirani mu mazuŵa ghaheni agha? Tikumupemphani kuti muwone pa bokosi ukaboni wakufuma mu Malemba wakuti tili mu “mazuŵa ghaumaliro.” Ŵakaboni ŵa Yehova awo muli nawo pafupi ŵangaŵa ŵakukondwa kumovwirani kuti mupulikiske ivyo Malemba ghakuyowoya kweniso umo mungalondezgera fundo zake. Mungasangaso mazgoro usange mungaluta pa webusayiti ya www.jw.org/tum. Lutani apo palembeka kuti IVYO BAIBOLO LIKUSAMBIZGA > MAFUMBO AGHO BAIBOLO LIKUZGORA.
^ ndime 3 Tsunami uyo wakachitika mu 2004, wakakoma ŵanthu ŵakujumpha 220,000, ndipo ni tsunami uyo wakananga vinthu vinandi chomene kuluska matsunami ghanyake ghose agho ghali kuchitikapo.
Manyani Vinandi
Kasi Tili mu “Mazuŵa Ghaumaliro”?
Wonani ivyo vikuchitika mu charu ivyo vikulongora kuti tili mu “mazuŵa ghaumaliro” agho Baibolo likayowoyerathu.


text: Kwa wakulongozga sumu. Agha ni mazgu gha Davide muteŵeti wa Yehova agho wakimbira Yehova mu zuŵa ilo Yehova wakamuthaska mu woko la ŵalwani ŵake wose na mu woko la Sauli. Wakati:+18 Nkhumutemwani, A Yehova, imwe nkhongono zane.+2 Yehova ni mphanji yane, linga lane lakukhora, na Muthaski wane.+Chiuta wane ni jalawe lane,+ nkhubisama mwa iyo,Chiskango chane na sengwe* lane la chiponosko, chigongwe chane chakukhora.+3 Nkhuchema pa Yehova, uyo ngwakwenelera kulumbika,Ndipo niponoskekenge ku ŵalwani ŵane.+4 Vingwe vya nyifwa vikanipombezga.+Ŵanthu ŵawakawaka ŵakanofya nga ni maji ghakututuka.+5 Vingwe vya Dindi* vikanitaŵa.Vipingo vya nyifwa vikanijanda.+6 Mu suzgo yane, nkhachema Yehova,Nkhalira kupempha wovwiri kwa Chiuta wane.Wakapulika mazgu ghane mu tempile lake,+Ndipo kulira kwane kupempha wovwiri kukafika mu makutu ghake.+7 Penepapo charu chapasi chikamba kusunkhunyika na kundindima,+Mapiri ghakayaghayika,Ghakasunkhunyikanga uku na uku chifukwa iyo wakakwiyiskika.+8 Josi likakwera kufuma mu mphuno zake,Moto wakumyangura ukafuma mu mulomo wake.+Makara ghamoto ghakanyeka kufuma kwa iyo.9 Wakathifura machanya apo wakakhiranga,+Ndipo kusi ku malundi ghake kukaŵa chidima bii.+10 Wakakwera pa kerubi ndipo wakadukanga pakwiza,+Wakakhira luŵiro pa mapapindo gha mzimu.*+11 Wakajibenekelera na chisi,+Chikamuzingilizga nga ntchisakasa,Pakaŵa maji gha bii na mabingu gha bii.+12 Kufuma mu ungweru uwo ukaŵa pamaso pake,Vula yamalibwe na makara ghamoto vikasolota mu mabingu.13 Penepapo Yehova wakadudumira kuchanya,+Lizgu la Wapachanya Nkhanira likapulikikwa+Pamoza na vula yamalibwe na makara ghamoto.14 Wakaponya mivi yake na kuŵambininiska.+Wakaponya leza wake na kuŵahangayiska.+15 Migelo yakusi kwa milonga yikawonekera,+A Yehova, malufura* gha charu ghakafukulika pakuchenya kwinu,Pakuthuta kwa mvuchi wa mu mphuno zinu.+16 Wakathekama kufuma kuchanya,Wakanikora na kunizuwura mu maji ghakunyang’amira.+17 Wakanithaska kwa mulwani wankhongono,+Ku awo ŵakanitinkhanga, awo ŵakaŵa ŵankhongono kuluska ine.+18 Ŵakanikumanizga pa zuŵa la soka lane,+Kweni Yehova wakanifighilira.19 Wakanitolera ku malo gha chivikiliro.*Wakanithaska chifukwa wakakondwanga nane.+20 Yehova wakunipa njombe kuyana na urunji wane.+Wakunilipira chifukwa chakuti mawoko ghane ngambura mulandu.+21 Pakuti nasungilira nthowa za Yehova,Nindachite uheni, kumusida Chiuta wane.22 Vyeruzgo vyake vyose vili pamaso pane,Nisulengeko chara malango ghake.23 Niŵenge wambura kafukwa pamaso pake,+Ndipo nichitenge mphuvya chara.+24 Mphanyi Yehova waniwezgera kuyana na urunji wane,+Kuyana na umo mawoko ghane ghaliri ghambura mulandu pamaso pake.+25 Uyo ngwakugomezgeka mukuchita nayo mwakugomezgeka.+Munthu wambura kafukwa mukuchita nayo kwambura kafukwa.+26 Kwa wakutowa mukuwoneka wakutowa.+Kweni kwa mukhuluku mukuwoneka wakuchenjera.+27 Pakuti mukuponoska awo mbakuyuyuka.*+Kweni mukukhizga ŵakujikuzga.*+28 Ndimwe mukukozga nyali yane, A Yehova.Chiuta wane uyo wakuningweluskira mu chisi.+29 Na wovwiri winu ningalimbana na gulu la ŵakuwukira.+Ningaŵenuka chiliŵa na nkhongono ya Chiuta.+30 Nthowa ya Chiuta waunenesko njakufikapo.+Mazgu gha Yehova ngakwengeka.+Iyo ntchiskango ku wose awo ŵakubisama mwa iyo.+31 Kasi ni njani Chiuta padera pa Yehova?+Jalawe ni njani, padera pa Chiuta withu?+32 Chiuta waunenesko ndiyo wakunivwalika nkhongono,+Ndipo wazgorenge nthowa yane kuŵa yakufikapo.+33 Wakuzgora malundi ghane nga ni mbaŵala yanalume,Wakuniyimika pa malo ghapachanya.+34 Wakusambizga mawoko ghane kurwa nkhondo,Mawoko ghane ghangagoŵa uta wamkuŵa.35 Mukunipa chiskango chinu cha chiponosko,+Woko linu lamalyero likunifighilira,*Ndipo kujiyuyura kwinu kwanikuzga.+36 Mukusanuzgira nthowa malundi ghane,Malundi ghane ghatelemukenge yayi.*+37 Niskerenge ŵalwani ŵane na kuŵasanga.Niwelerenge chara m’paka ŵamalirethu.38 Niŵaphwanyenge mwakuti ŵangawukaso chara.+Ŵawenge kusi ku malundi ghane.39 Munipenge nkhongono zakulwera nkhondo.Ŵalwani ŵane muŵawiskirenge pasi pane.+40 Muchitiskenge ŵalwani ŵane kuti ŵawelere,*Ndipo nimalenge* awo ŵakunitinkha.+41 Ŵakulira kupempha wovwiri, kweni kulije wakuŵaponoska,Ŵakulilira na kwa Yehova wuwo, kweni wakuŵazgora yayi.42 Niŵapondenge litulitu nga ni fuvu mu mphepo.Niŵatayenge nga ni mathipa mu misewu.43 Munithaskenge ku ŵanthu ŵakupenjana vifukwa.+Munimikenge kuŵa mutu pa mitundu.+Ŵanthu awo nindaŵamanye ŵaniteŵeterenge.+44 Pakupulika waka mazgu, ŵanipulikirenge.Ŵalendo ŵizenge nyopinyopi panthazi zane.+45 Ŵalendo ŵathikenge lusoko,*Ŵambwambwanthenge pakufuma mu malo agho ŵakabisama.46 Yehova ngwamoyo. Lilumbike Jalawe lane!+Chiuta wa chiponosko chane wakwezgeke.+47 Chiuta waunenesko wakuwezgera nduzga m’malo mwa ine.+Wakuthereska ŵanthu pasi pane.48 Wakunithaska ku ŵalwani ŵane ŵakali.Mukunitumphuskira pachanya pa awo ŵakuniwukira,+Mukuniponoska ku munthu wankhaza.49 Lekani nimupaninge uchindami mu ŵamitundu, A Yehova,+Ndipo nimbirenge malumbo zina linu.+50 Wakuchitira themba lake milimo yikuru ya chiponosko.+Wakulongora lusungu* kwa wakuphakazgika wake,+Kwa Davide na mphapu* yake muyirayira.+


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Sembe zambura kalema (1)
-
Umo mungachitira na nkhani za ŵakugaluka (2-7)
-
Nkhani zakusuzga kweruzga (8-13)
-
Ulongozgi kwa themba ilo lizamuwusa munthazi (14-20)
17 “Mungapelekanga chara sembe kwa Yehova Chiuta winu ya ng’ombe panji mberere iyo yili na kalema panji kafukwa kanyake kalikose, chifukwa uŵenge ukazuzi kwa Yehova Chiuta winu.+
2 “Usange mukati mwinu mwasangika mwanalume panji mwanakazi, mu umoza wa misumba yinu iyo Yehova Chiuta winu wamupani, uyo wakuchita chinthu chiheni pamaso pa Yehova Chiuta winu na kuswa phangano lake,+
3 ndipo wapuluka wamba kusopa ŵachiuta ŵanyake na kuŵasindamira, panji wakusindamira dazi, mwezi, panji viwuru vyose vyakuchanya,+ chinthu icho nindamulangulirani,+
4 ndipo imwe mwaphalirika panji mwachipulika, mufumbilire makora nkhani iyo. Usange mbunenesko+ kuti ukazuzi uwu wachitika nadi mu Israyeli,
5 mwanalume panji mwanakazi uyo wachita uheni uwu mumufumiskire kuwaro kwa vipata vya mu msumba, ndipo mwanalume panji mwanakazi uyo wadinyike na malibwe wafwe.+
6 Munthu uyo wakwenelera nyifwa wakomeke pa mulomo wa ŵakaboni ŵaŵiri panji ŵatatu.+ Para pali kaboni yumoza pera kumukoma chara.+
7 Mawoko gha ŵakaboni ndigho ghambe kumukoma, pamanyuma ndipo ŵanthu wose ŵaŵikepo mawoko ghawo. Muwuskemo uheni mukati mwinu.+
8 “Usange mu umoza wa misumba yinu mwawuka mulandu uwo wamusuzgani kweruzga, kwali ngwakuthiska ndopa,+ panji ŵanthu ŵamangalirana waka, panji mulandu wa kupwetekana, panji mphindano zilizose, muwuke na kuluta ku malo agho Yehova Chiuta winu wasora.+
9 Mulute kwa ŵasembe awo Mbalevi na kwa ŵeruzgi+ awo ŵamuŵako mazuŵa agho, mukafumbe ndipo ŵamumuphalirani udumuliro wake.+
10 Muchitenge kuyana na udumuliro uwo ŵamuphalirani ku malo agho Yehova wasora. Muchitenge mwakupwelelera ivyo ŵamuphalirani.
11 Muchitenge kuyana na dango ilo ŵamulongorani na udumuliro uwo ŵamuphalirani.+ Mungapatukangako chara ku udumuliro uwo ŵamupani, kulazga kumalyero panji kumazere.+
12 Munthu uyo wakujiŵikamo na kuleka kupulikira wasembe panji mweruzgi uyo wakuteŵetera Yehova Chiuta winu wafwe.+ Muwuskemo uheni mu Israyeli.+
13 Ŵanthu wose ŵamupulika na kuchita wofi, ndipo ŵamuchitaso chara vya kujiŵikamo.+
14 “Para mwanjira mu charu icho Yehova Chiuta winu wakumupani na kupoka kuŵa chinu na kukhalamo, ndipo mwamba kuyowoya kuti: ‘Nijimikire themba pachanya pane nga umo yikuchitira mitundu yose iyo yanizingilizga,’+
15 mbwenu mukajimikire themba ilo Yehova Chiuta winu wasora.+ Mwimike yumoza wa ŵabali winu kuŵa themba. Ntchambura kuzomerezgeka kwimika mulendo panji uyo ni mubali winu chara.
16 Kweni waleke kujiwunjikira mahachi ghanandi+ panji kuwezgera ŵanthu ku Eguputo kuti ŵakasangeso mahachi ghanyake.+ Pakuti Yehova wakati kwa imwe: ‘Mungawelerangaso na nthowa iyi yayi.’
17 Kweniso wangajitoleranga ŵanakazi ŵanandi chara kuti mtima wake uleke kupuluka.+ Wangajiwunjikiranga siliva na golide linandinandi yayi.+
18 Para wakhala pa chitengo cha ufumu wake, walembe mu buku mazgu gha mu Dango ili, kutolera pa ilo ŵasembe awo Mbalevi ŵakusunga.+
19 “Wakhalenge nalo, ndipo waŵazgengemo mazuŵa ghose gha umoyo wake+ kuti wasambire kumopa Yehova Chiuta wake na kusungilira mazgu ghose gha Dango ili na malanguro agha pakughachita.+
20 Para wachitenge nthena, mtima wake ujikwezgenge yayi pachanya pa ŵabali ŵake, wamupatukako yayi ku dango, kulazga kumalyero panji kumazere, mwakuti wakhale nyengo yitali pa ufumu wake, iyo na ŵana ŵake ŵanalume mukati mwa Israyeli.
Tumizgani
Tumizgani
Dotoronome 17
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=5&Chapter=17&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D5%26Chapter%3D17%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
GONGWE LA MULINDA NOVEMBER 2014
Kasi Satana Waliko Nadi?
Usange Satana kulije, ipo awo ŵakumopa mbwenu ŵakuphyoka pawaka. Kweni usange Satana waliko na kupusika ŵanthu, ipo ngwakofya chomene kuluska umo ŵanthu ŵakughanaghanira.
Kasi Satana Waliko Nadi?
Kasi Satana ni vinthu waka viheni ivyo vikuchitika, panji ni munthu wanadi?
Kasi Satana Ni Vinthu Waka Viheni Ivyo Vikuchitika?
Nkhani ziŵiri za mu Baibolo zikuzgora fumbo ili.
Kasi Tikwenera Kumuwopa Satana?
Chiuta watipa vinthu vinayi ivyo vingativikilira kwa Satana.
Kasi Ufumu wa Chiuta Ukamba Pawuli Kulamulira?—Chigaŵa Chachiŵiri
Uchimi wa mu Baibolo kweniso loto ilo themba la ku Babuloni likalota, vikuvumbura chaka icho Ufumu wa Chiuta ukambira kuwusa.
‘Ningachitirachi Uheni Ukuru Uwu na Kunangira Chiuta?’
Kasi ntchivichi chikawovwira Yosefe kuti wakane ivyo muwoli wa Potifara wakakhumbanga?
Mafumbo Agho Baibolo Likuzgora
Kasi ivyo Yesu wakachita pakuwuska ŵakufwa vikutiphalirachi pa ivyo wali kulayizga munthazi?
Zinyake izo Zalongoreka mu Magazini
Kasi Chiuta Ndiyo Wakalenga Satana?
Kasi Satana wali kufuma nkhu? Chifukwa wuli Yesu wakati Dyabulosi ‘wakima mu unenesko chara’?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
8 Sono Bilidadi+ Mushuwa+ pakuzgora, wakati:
2 “Kasi uyowoyenge nthena m’paka pawuli?+
Mazgu gha mulomo wako ghali nga ntchimphepo chankhongono!
3 Kasi Chiuta wangabendezga pakweruzga,
Panji Wankhongonozose wangabendezga urunji?
4 Usange ŵana ŵako ŵakamunangira,
Wakaŵaleka kuti ŵalangike chifukwa cha kugaluka kwawo.
5 Kweni usange iwe ulaŵiskenge kwa Chiuta,+
Na kuŵeyelera Wankhongonozose kuti wakulengere lusungu,
6 Ndipo uŵenge nadi mutuŵa na wakunyoloka,+
Mphanyi wakupulika,
Na kukuwezgera ku malo ghako ghakwenelera.
7 Nangauli jando lako likaŵa lichoko,
Umaliro wako mphanyi wanguŵa ukuru chomene.+
8 Fumba ŵamuwiro wakale,
Na kughanaghanirapo vinthu ivyo ŵasekuru ŵawo ŵakavisanga.+
9 Pakuti ise tikababika waka mayiro, ndipo tikumanya kanthu chara,
Chifukwa mazuŵa ghithu pa charu chapasi ghali nga ni muzgezge.
10 Kasi ŵangatondeka kukusambizga
Na kukuphalira ivyo ŵakumanya?
11 Kasi malukwa ghangakura apo palije chisapa?
Kasi matete ghangakura kwambura maji?
12 Apo luŵa lichali lindafwature, lichali lindadumulike,
Likufota pambere vyakumera vinyake vindafote.
13 Ndimo ziliri nthowa za wose awo ŵakuluwa Chiuta,
Pakuti chigomezgo cha wambura kopa Chiuta chiparanyikenge
14 Uyo chigomezgo chake ntchawaka
Ndiposo uyo chigomezgo chake ntchambura kukhora nga mbutatavi wa lutatavi.
15 Iyo wayegamirenge ku nyumba yake, kweni yiyimilirenge yayi,
Wayezgenge kuyikolelera, kweni yikhorenge yayi.
16 Wakuŵa nga ntchakumera chiŵisi icho chili pa zuŵa,
Ndipo mphukira zake zikuthaza mu munda.+
17 Misisi yake yikupilingizga malibwe agho ghawunjikika,
Wakupenja nyumba pakati pa malibwe.
18 Kweni para wazgulika pa malo ghake,
Malo agho ghamukanenge na kuyowoya kuti, ‘Nindakuwonepo.’+
19 Enya, umu ndimo wazgeŵelekerenge,+
Pamasinda, mu fuvu ilo mumerenge ŵanyake.
20 Chiuta waŵakanenge chara awo mbakugomezgeka,
Kweniso wawovwirenge yayi ŵanthu ŵakuchita viheni,
21 Chifukwa wazuzgenge mulomo wako na seko,
Ndipo wazuzgenge milomo yako na ntchemerezgo yachimwemwe.
22 Awo ŵakukutinkha ŵavwalikikenge soni,
Ndipo hema la ŵaheni liŵengekoso chara.”
Tumizgani
Tumizgani
Yobu 8
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=18&Chapter=8&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D18%26Chapter%3D8%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: Salimo la Davide.27 Yehova ni ungweru+ wane na chiponosko chane.Kasi niwopenge njani?+Yehova ni linga lakukhora la umoyo wane.+Kasi nitenthemenge na njani?2 Ŵanthu ŵaheni ŵakati ŵaniwukira kuti ŵarye thupi lane,+Ŵakupindikana nane na ŵalwani ŵane ndiwo ŵakakhuŵara na kuwa.3 Nanga ŵasilikari ŵangajintha misasa kuti ŵimikane nane,Mtima wane wopenge chara.+Nanga nkhondo yinganiwira,Niŵenge na chigomezgo nipera.4 Pali chinthu chimoza icho napempha kwa YehovaNdicho nipenjenge,Chakuti nikhalenge mu nyumba ya Yehova mazuŵa ghose gha umoyo wane,+Kuti nidodoliskenge uwemi wa YehovaNa kudaŵira tempile lake.*+5 Pakuti mu zuŵa la soka wanibisenge mu chakujoŵamo chake.+Wanijoŵeskenge mu malo ghakubisika gha hema lake.+Waniŵikenge pachanya pa jalawe.+6 Sono mutu wane uli pachanya pa ŵalwani ŵane awo ŵanizingilizga.Nipelekenge sembe pa hema lake na chimwemwe chikuru.Nimbirenge Yehova malumbo.7 Nipulikani, A Yehova, para nkhulira,+Nilongorani lusungu na kunizgora.+8 Mtima wane ukuyowoya vya languro linu lakuti:“Penja chisko chane.”Nipenjenge chisko chinu, A Yehova.+9 Mungabisanga chisko chinu kwa ine chara.+Mu ukali winu, mungachimbizgiranga kutali chara muteŵeti winu.Ndimwe movwiri wane,+Munganitayanga yayi panji kunisida, Chiuta wane wa chiponosko.10 Nanga adada na amama ŵanganisida,+Yehova wanitorenge.+11 Nisambizgani nthowa yinu, A Yehova,+Nilongozgani mu nthowa yakunyoloka chifukwa cha ŵalwani ŵane.12 Munganipelekanga yayi ku awo ŵakupindikana nane.+Pakuti ŵakaboni ŵatesi ŵaniwukira,+Ndipo ŵakunofya na nkhaza.13 Kasi mphanyi nili nkhu niŵavyenge chipulikanoChakuti niwonenge uwemi wa Yehova mu charu cha ŵamoyo?*+14 Gomezga Yehova.+Uŵe wakukhwima na wakukhora mu mtima.+Nadi, gomezga Yehova.


text:
OCTOBER 4, 2012
UKRAINE
Urunji Wawoneka ku Ukraine
Pa September 26, 2012, khoti likuru la ku Ukraine likakanizga kupoka malo agho pali kuzengeka ofesi ya Ŵakaboni ŵa Yehova.
Ŵamboni ŵakagura malo agha mu 1998. Kweni mu 2008, uyo ŵakagurako malo agha, wakaguliskaso ku ŵa Sport Development Center LLC (SDC). Charu cha Ukraine chikuzomerezga yayi ivi, chifukwa uwu mbukhuluku.
Khoti la milandu ya malonda likati ŵa SDC ŵali kulondezga ndondomeko pakugura malo agha, ndipo likakana apilu ya Ŵamboni.
Kweni, urunji ukawoneka. Mu December 2011, khoti likuru la milandu ya malonda likati malo nga Ŵamboni ndipo mu April 2012, likakana apilu ya ŵa SDC. Ichi chikalongora pakweru kuti malo agha ghakaŵa nadi gha Ŵakaboni ŵa Yehova. Pati pajumpha myezi yitatu, khoti la apilu ku Lviv likakana apilu ya ŵa SDC. Khoti ili likati khoti la milandu ya malonda likabuda kuzomerezga ŵa SDC kuti malo agha ngawo.
Khoti la apilu likati ladumura mulandu uwu mu April, ŵa SDC ŵakachitaso apilu ku khoti likuru la ku Ukraine. Kweni pa September 26, khoti likuru likakanaso apilu yawo, ndipo mulandu uwu ukamalira penepapa.
Ŵa SDC ŵapokenge malo agha, Ŵakaboni ŵa Yehova ŵakatenge ŵaluzenge ofesi na katundu wawo ndipo ichi chikate chitimbanizgenge ntchito yawo mu charu cha Ukraine.


text:
MAZGU GHA CHIUTA MBUSAMBAZI | SALIMO 119
‘Yendani mu Dango la Yehova’
Kuti munthu wende mu dango la Yehova wakwenera kuzomerezga Chiuta kuti ndiyo wamulongozgenge. Mu Baibolo mukuzunulika ŵanthu ŵanandi chomene awo ŵakalondezganga dango la Yehova na kumugomezga.
Kuti munthu waŵe wakukondwa nadi wakwenera kwenda mu dango la Chiuta
Joshuwa wakagomezganga chomene Yehova kuti ndiyo wamulongozgenge. Wakamanyanga kuti wakeneranga kuthemba Yehova na mtima wose kuti vinthu vimwendere makora na kuŵa wakukondwa
Mazgu gha Chiuta ghakutovwira kuti tiŵe na chikanga para takumana na viyezgo
Apo vinthu vikasuzga, Yeremiya wakachita chikanga ndipo wakagomezga chomene Yehova. Wakaŵa na vinthu vichoko waka pa umoyo wake, kweni wakalimbikiranga kuchita uteŵeti uwo wakapika
Usange taghamanya makora Mazgu gha Chiuta tiŵenge na chikanga pakupharazga
Paulosi wakawopanga yayi kupharazgira ŵanthu wose uthenga wa Chiuta. Apo wakapharazgiranga Kazembe Felike, wakagomezga kuti Yehova wamovwirenge
Kasi ine ningalongora wuli chikanga para nkhupharazgira ŵanyane?
Ku sukulu
Ku ntchito
Ŵachibali
Kunyake


text:
SAMBIRO 3
Vikenda Wuli Kuti Unenesko Uvumbukweso?
Baibolo likayowoyerathu kuti para Khristu wafwa, ŵasambizgi ŵatesi ŵazamwiza na visambizgo vyautesi. (Milimo 20:29, 30) Ivi ndivyo vikachitika nadi. Ŵakamba kusazga visambizgo vya Yesu na visambizgo vyautesi. Chikhristu chautesi chikanjira. (2 Timote 4:3, 4) Ipo tingakhorwa wuli kuti ivyo tikugomezga vikufuma mu Baibolo?
Nyengo yakuti Yehova wavumbure unenesko yikakwana. Yehova wakayowoyerathu kuti mu “nyengo yaumaliro . . . umanyi wenecho uzamwandana.” (Daniyeli 12:4) Mu 1870, awo ŵakakhumbanga kumanya unenesko ŵakawona kuti vinandi ivyo matchalitchi ghakusambizga vikufuma mu Baibolo yayi. Ntheura ŵakamba kupenjerezga kuti ŵapulikiske ivyo Baibolo likusambizga, ndipo Yehova wakaŵatumbika.
Ŵakasambira Baibolo na Mtima Wose. Pakusambira, ŵanthu aŵa ŵakachita nthowa iyo tichali kulondezga m’paka muhanya uno. Ŵakasoranga mutu wa nkhani na kupenja mavesi mu Baibolo, na kudumbirana. Para ŵafika pa lemba ilo ndakusuzga kulipulikiska, ŵakapenjerezganga mavesi ghanyake kuti ŵapulikiske vesi lakusuzga. Para ŵakhorwa na ivyo ŵasambira, ndipo vikukolerana na ivyo Malemba ghanyake ghakuyowoya, ŵakalembanga. Iwo ŵakakhumbanga kuti Baibolo lijizgore lekha. Ntheura ŵakamanya zina la Chiuta, Ufumu wake, ivyo wakukhumba kuchitira ŵanthu na charu chapasi, icho chikuchitikira ŵanthu ŵakufwa, na chiwuka cha ŵakufwa. Iwo ŵakafwatuka ku visambizgo vyautesi, na mitheto yake.—Yohane 8:31, 32.
Ŵakawona kuti nyengo yakuti unenesko umanyikwe yikakwana. Ntheura mu 1879, ŵakamba kulemba magazini ya Gongwe la Mulinda, iyo yichaliko m’paka sono. Mu vyaru 240, ŵanthu ŵa viyowoyero vyakujumpha 750 ŵakusambira ivyo Baibolo likusambizga. Mazuŵa ghano, umanyi wenecho wandana kuluska kale.
Kasi ntchivichi chikachitika Khristu wakati wafwa?
Ntchivichi chatovwira kubowozga unenesko mu Mazgu gha Chiuta?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Uchimi wakwimikana na Amoni (1-6)
-
Uchimi wakwimikana na Edomu (7-22)
-
Uchimi wakwimikana na Damaseko (23-27)
-
Uchimi wakwimikana na Kedara na Hazori (28-33)
-
Uchimi wakwimikana na Elamu (34-39)
49 Yehova wakuti ku Ŵaamoni:+
“Kasi Israyeli walije ŵana,
Kasi walije muhaliri?
Kasi Malikamu+ wapokerachi malo gha Gadi?+
Chifukwa wuli ŵanthu ŵake ŵakukhala mu misumba ya Israyeli?”
2 “Yehova wakuti: ‘Wonani, mazuŵa ghakwiza,
Apo nizamuchitiska kuti chimanyikwiro cha nkhondo chipulikikwe kwimikana na Raba+ wa Ŵaamoni.+
Wazamuzgoka chibumira,
Vikaya vyake vizamuwotcheka na moto.’
‘Ndipo Israyeli wazamukhala mu malo gha awo ŵakamupoka,’+ wakuti Yehova.
3 ‘Iwe Heshiboni, tengera pakuti Ayi waparanyika.
Imwe vikaya vya Raba, kolomokani.
Vwarani vigudulu.
Tengerani na kwendendeka mu viŵaya vyamalibwe,
Pakuti Malikamu watolekerenge ku wuzga,
Pamoza na ŵasembe ŵake na ŵakaronga ŵake.+
4 Chifukwa wuli ukujilumba na madambo,
Vidika vyako vyakuzura, iwe mwana msungwana wambura kugomezgeka,
Wamweneiwe ukugomezga usambazi wako
Na kuyowoya kuti: “Ni njani wimikanenge nane?”’”
5 “Fumu yikuru, Yehova wa mawumba yikuti: ‘Wona, nkhwiza na chinthu chakofya pa iwe,
Kufuma ku wose awo ŵakuzingilizga.
Umbininikirenge mu vigaŵa vyose,
Palije nanga njumoza uyo wazamuwunjika awo ŵachimbira.’”
6 “Yehova wakuti: ‘Kweni pamanyuma nizamuwunganya Ŵaamoni awo ŵakakoleka.’”
7 Yehova wa mawumba wakuti kwa Edomu:
“Kasi vinjeru vichalimo mu Temani?+
Kasi ulongozgi uwemi wamara ku awo ŵakupulikiska?
Kasi vinjeru vyawo vyavunda?
8 Chimbirani, welerani!
Lutani mukakhale mu malo ghakunyang’amira, imwe ŵa ku Dedani!+
Pakuti nizamukhizgira soka pa Esau,
Para nyengo yane yakuti nimulangire yakwana.
9 Usange awo ŵakutonthora mpheska ŵiza kwa imwe,
Asi ŵakusidako zinyake kuti zizakavulurike?
Usange ŵankhungu ŵiza usiku,
Asi ŵakusakaza ivyo ŵakukhumba pera?+
10 Kweni nizamuvura Esau na kumuleka nkhule.
Nizamubenura malo ghake ghakubisamako,
Mwakuti wangabisama yayi.
Ŵana ŵake, ŵabali ŵake na ŵazengezgani ŵake ŵazamuparanyika,+
Ndipo iyo wazamuŵakoso chara.+
11 Ŵalekani ŵana ŵinu ŵalanda,
Niŵasungenge ŵamoyo,
Vyokoro vinu vinigomezgenge.”
12 Yehova wakuti: “Wonani, usange awo mbakwenelera yayi kumwa nkhombo ŵakwenera kumwa, kasi imwe mulekekenge waka kwambura kulangika? Mumwenge nadi, mulekenge chara kulangika.”+
13 Yehova wakuti: “Nkhulapa mwa ine nekha kuti Bozira wazamuŵa chinthu chakuchitiska wofi,+ chakuchitirika msinjiro, chakupasuka, na chakutemberapo. Misumba yake yose yizamuparanyika.”+
14 Napulika uthenga wakufuma kwa Yehova,
Thenga latumika mu ŵamitundu, kuti:
“Wunganani, mwize na kwimikana nayo,
Nozgekani kurwa nkhondo.”+
15 “Pakuti wonani, namuzgorani ŵambura kuzirwa pakati pa ŵamitundu,
Ŵakuyuyulika mu ŵanthu.+
16 Wofi uwo mukachitiska wamupusikani,
Kujikuzga kwa mtima winu,
Imwe mukukhala mu zimphanji za jalawe,
Pachanya pa kaphiri katali.
Nangauli mukuzenga chivwimbo chinu pachanya nga ni nombo,
Nimukhizganingipo,” wakuti Yehova.
17 “Edomu wazamuŵa chinthu chakuchitiska wofi.+ Waliyose uyo wakujumpha pafupi wazamulaŵiska mwawofi na kulizga kaluvi chifukwa cha masoka ghake ghose.
18 Nga umo wakaparanyikira Sodomu na Gomora na matawuni ghake ghapafupi,”+ wakuti Yehova, “palije uyo wazamukhalamo, ndipo palije munthu uyo wazamukhazikika mwenemumo.+
19 “Wonani, munyake wafumenge nga ni nkhalamu+ mu mathung’unda gha mu Yorodani kuwukira malo ghakuliskako viŵeto. Kweni mu kanyengo kachoko nimuchimbizgenge kuti wafumeko kwa iyo. Ndipo nimwimikirenge wakusoleka. Pakuti ni njani wakuyana na ine, uyo wangimako kwa ine? Kasi ni muliska nju uyo wangaforako kwa ine?+
20 Ntheura pulikani, imwe mwaŵanthu, ivyo Yehova wasankha kuchitira Edomu na ghanoghano ilo waghanaghanira awo ŵakukhala mu Temani:+
Nadi, ŵachoko chomene ŵa mu mskambo ŵaguguzikirenge kutali.
Waparanyenge malo ghawo ghakukhalamo chifukwa cha iwo.+
21 Charu chapasi chasunkhunyika pakupulika kupoma kwa kuwa kwawo.
Kuli chiliro chikuru.
Kupoma kukupulikikwa m’paka ku Nyanja Yiswesi.+
22 Wonani, nga ni nombo wadukenge muchanya na kudeka,+
Watandawurenge mapapindo ghake pa Bozira.+
Pa zuŵa ilo, mitima ya vinkhara vya Edomu
Yizamuŵa nga ni mtima wa mwanakazi uyo wakubaba.”
23 Vya Damaseko:+
“Hamati+ na Aripadi ŵakhozgeka soni,
Pakuti ŵapulika makani ghaheni.
Ŵakusongonoka na wofi.
Mu nyanja muli kwenjerwa mwakuti yatondeka kukhala bata.
24 Damaseko nkhongono zamumalira.
Wazgoka kuti wachimbire, kweni wakoleka na wofi.
Suzgo na vyakuŵinya vyamukora,
Nga ni mwanakazi uyo wakubaba.
25 Vyaŵa wuli kuti msumba wakulumbika undalekeke,
Msumba wa kuzaya?
26 Pakuti ŵanyamata ŵake ŵazamuwa mu maluŵaza ghake,
Ndipo mu zuŵa ilo, ŵasilikari wose ŵazamumara,” wakuti Yehova wa mawumba.
27 “Nizamuwotcha na moto linga la Damaseko,
Ndipo uzamumyangura vigongwe vyakukhora vya Beni-hadadi.”+
28 Pakuyowoya vya Kedara+ na maufumu gha Hazori, agho Nebukadinezara themba la Babuloni likaparanya, Yehova wakuti:
“Wuka, luta ku Kedara,
Na kuparanya ŵana ŵakumafumiro gha dazi.
29 Mahema ghawo na miskambo yawo vizamupokeka,
Salu zawo za mahema na katundu wawo yose.
Ngamila zawo zizamutoleka,
Ndipo ŵazamuchemerezga kwa iwo kuti: ‘Chitenthe chili palipose.’”
30 “Chimbirani, muye kutali chomene.
Lutani mukakhale mu malo ghakunyang’amira, imwe ŵa ku Hazori,” wakuti Yehova.
“Pakuti Nebukadinezara themba la Babuloni wakukhumba kumuwukirani,
Wamunozgerani chiŵembu.”
31 “Wukani, wukirani mtundu uwo uli pa mtende,
Uwo ukukhala mwakufwasa,” wakuti Yehova.
“Ulije milyango panji mphingilizgo, ŵakukhala kwaŵekha.
32 Ngamila zawo zizamupokeka,
Viŵeto vyawo vinandi vizamutoleka.
Nizamuŵambininiskira mu mphepo zose,
Awo ŵakumeta sisi lawo m’mbulukutu,+
Nizamuŵakhizgira soka kufuma ku vigaŵa vyose,” wakuti Yehova.
33 “Hazori wazamuŵa malo ghakukhalamo ŵakambwe,
Wazamupasuka kwamuyirayira.
Palije uyo wazamukhalamo,
Palije munthu uyo wazamukhazikika mwenemumo.”
34 Mazgu gha Yehova agho ghakiza kwa Yeremiya ntchimi kuyowoya vya Elamu,+ kukwambilira kwa muwuso wa Zedekiya+ themba la Yuda, ghakuti:
35 “Yehova wa mawumba wakuti: ‘Wonani, nkhuphyora uta wa Elamu,+ uwo mukufuma nkhongono zake.
36 Elamu nimuputiskirenge mphepo zinayi kufuma ku vigoti vinayi vya kuchanya. Niŵambininiskirenge mu mphepo zose izi. Palije mtundu uwo nilekenge kumbininiskirako awo ŵakukhala mu Elamu.’”
37 Yehova wakuti: “Nitimbenge Ŵaelamu pamaso pa ŵalwani ŵawo na awo ŵakupenja umoyo wawo. Nikhizgirenge soka pa iwo, ukali wane wakugolera. Ndipo nitumenge lupanga pamanyuma pawo m’paka niŵamare.”
38 Yehova wakuti: “Nikhazikenge chitengo chane mu Elamu,+ na kuparanyamo themba na ŵakaronga.”
39 Yehova wakuti: “Kweni mu mazuŵa ghaumaliro, nizamuwunganya ŵa ku Elamu awo ŵakakoleka.”
Tumizgani
Tumizgani
Yeremiya 49
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=24&Chapter=49&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D24%26Chapter%3D49%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
JW LIBRARY
Kuchita Dawunilodi Mabaibolo pa Tabuleti ya Android
Pa JW Library mungaŵerenga na kusambira Baibolo.
Chitani ivi kuti muchite dawunilodi Mabaibolo:
Kuchita Dawunilodi Baibolo
Mungachita dawunilodi Mabaibolo na kuŵerenga kweniso kusambira kwambura Intaneti.
Julani navigation drawer, na kudofya pa Bible kuti muwone mabuku gha mu Baibolo.
Dofyani pa Languages kuti muwone Mabaibolo ghose agho ghalipo. Mabaibolo agho mukutemwa kuŵerenga ndigho ghakuŵa pakwamba. Para mukupenja Baibolo mungatayipa chiyowoyero, panji zina la Baibolo. Mwachiyelezgero mungatayipa “int” kuti musange Baibolo la Chingelezi la Kingdom Interlinear panji “port” kuti musange Mabaibolo ghose gha Chiphwitikizi.
Mabaibolo agho mundachite dawunilodi ghakuŵa na kabingu. Dofyani pa Baibolo kuti muchite dawunilodi. Para mwamara kuchita dawunilodi Baibolo kabingu kakufumapo. Dofyani pa Baibolo kuti muŵerenge.
Usange Baibolo ilo mukupenja palije, yezganiso nyengo yinyake. Mabaibolo ghanyake ghazamuŵapo munthazi.
Kuwuskamo Baibolo
Usange Baibolo ilo mukachita dawunilodi mukulikhumbaso yayi panji mukhumba malo, mungaliwuskamo.
Dofyani pa Tumadoti pa Baibolo ilo mukukhumba kuwuskamo; na kudofya pa Delete.
Kuchita Update Baibolo
Nyengo yinyake, muzamuwona kuti Baibolo ilo mukachita dawunilodi likukhumbikwira update.
Baibolo ilo likukhumbikwira update likuŵa na tumivi. Para mwadofya pa Baibolo muwonenge uthenga wakuti mungachita update. Dofyani pa Download kuti muchite update, panji dofyani pa Later kuti mulutilire kuŵerenga ilo muli nalo.
Ivi vikamba mu February 2015 pa JW Library 1.4, pa tabuleti ya Android 2.3 panji kukwelera muchanya. Para vinthu ivi mukuviwona yayi, wonani pa “Umo Mungachitira na JW Library pa Tabuleti ya Android,” pa mutu wakuti, Kupanga Update JW Library.


text:
Kasi Ningachita Wuli Para Ŵanyane Ŵakuti Nichite Viheni?
Ivyo ungachita
Chakwamba, manya kuti para wachita viheni usuzgikenge ndiwe nangauli ŵanyako ŵakuchichizga.
Chachiŵiri, manya vinthu viheni ivyo ŵanyako ŵakukhumba kuti uchite.
Pamasinda, jifumba kuti, ‘Kasi ni nkhu uko ŵakutemwa kunichichizga kuchita ivi?’ (Ku sukulu? Ku ntchito? Panji ku malo ghanyake?) Para wamanya, nyengo na malo vikovwirenge kuti umanye chakuchita.
Para wamanya, ungaŵagwentha. Ukwenera kumanya icho ungachita kuti uleke kukumana nawo. (Mwachiyelezgero: Usange pakuwera ku sukulu ndipo ukukumana na ŵanyako awo ŵakuti ukhweŵenge hona, icho ungachita, nkhusintha nthowa.) Manya kuti: “Ŵabwezi” awo ŵakukuphalira kuti uchite viheni mbabwezi ŵanadi yayi.
Ŵanyako ŵangalekerathu yayi kukuyezga kuti uchite viheni. Nyengo zinyake ŵangakuyezga kuchita vinthu ivyo waghanaghanangako yayi. Kasi ungachita wuli para vyaŵa nthena?
Nozgekera!
Manya kuti: Yesu wakamanyanga ivyo wangachita kuti walutilire kuŵa na nkharo yiwemi. Iyo wakapulikiranga Adada ŵake nyengo zose. (Yohane 8:28, 29) Ntheura, ukwenera kumanyirathu icho ungachita.
Ivyo ungachita. Chakwamba, para ŵanyako ŵakuti uchite viheni, ghanaghanira vifukwa viŵiri ivyo ukukanira. Chachiŵiri, ghanaghanira vinthu viŵiri ivyo ungachita kuti ukane.
Ntchiwemi yayi kwendera fundo za ŵanyako nyengo zose. Para ukusankha wekha vyakuchita, ukulongora kuti wakura. (Ŵakolose 3:5) Nyengo zose upempherenge kwa Yehova kuti wakovwire.—Mateyu 6:13.
Manyani Vinandi
Kasi Ningachita Wuli Para Chibwezi Chane Chikuti Tigonane?
Suzgo ni vichi kugonana waka? Kasi uzamudandawura yayi?


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Kujitozga ku ukazuzi (1)
-
Paulosi wali na chimwemwe chifukwa cha Ŵakorinte (2-4)
-
Tito wiza na uthenga uwemi (5-7)
-
Chitima ndiposo kung’anamuka mtima (8-16)
7 Ŵakutemweka, pakuti tili na malayizgo agha,+ tiyeni tijitozge ku ukazuzi wose wa thupi na wauzimu,+ mwakuti tilutilire kuŵa ŵatuŵa apo tikopa Chiuta.
2 Mutipe malo mu mitima yinu.+ Ise tindabudirepo munthu, tindanangirepo munthu, ndipo palije uyo tili kumulyerapo masuku pa mutu.+
3 Nkhuyowoya nthena kuti nimususkani yayi. Pakuti nayowoya kale kuti muli mu mitima yithu, kwali tifwe kwali tiŵe ŵamoyo, tili namwe lumoza.
4 Nili na wanangwa ukuru wa kuyowoya kwa imwe. Nkhunotha chomene chifukwa cha imwe. Mtima wane wakhozgeka chomene. Nili na chimwemwe chikuru chomene mu visuzgo vithu vyose.+
5 Tikati tafika mu Makedoniya,+ thupi lithu likapumura yayi, kweni tikalutilira kusuzgika munthowa yiliyose, kuwaro kukaŵa mbembe, mukati mwithu mukaŵa wofi.
6 Kweni Chiuta uyo wakusanguluska ŵakusokwa,+ wakatisanguluska Tito wakati wiza.
7 Tikasanguluskika na kwiza kwake pera yayi kweniso nayo wakasanguluskika chifukwa cha imwe. Pakuti wakatiphalira kuti mukukhumba chomene kuniwona, mukaŵa na chitima chikuru, kweniso kuti mukanifipira mtima chomene. Ntheura nane nkhakondwa chomene.
8 Nangauli nkhamuchitiskani chitima na kalata yane,+ nkhudandawura yayi. Pakwamba nkhadandawura (nkhuwona kuti kalata yira yikamuchitiskani chitima, kweni nyengo yichoko waka),
9 sono nkhusekelera, chifukwa chakuti mukachita waka chitima yayi, kweni chifukwa chakuti mukachita chitima na kung’anamuka mtima. Mukachita chitima chakuyana na khumbo la Chiuta, mwakuti muleke kupwetekeka chifukwa cha ise.
10 Pakuti chitima chakukolerana na khumbo la Chiuta chikupangiska kuti munthu wang’anamuke mtima na kuponoskeka, ndipo munthu wakudandawura yayi.+ Kweni chitima cha charu chikubaba nyifwa.
11 Wonani, chitima icho chikukolerana na khumbo la Chiuta chamovwirani kuti muŵe na chitatata, kuti mujiphate ku mulandu, mukwenyelere, muŵe na wofi, muŵe na khumbo, muŵe na mwamphu na kunozga icho chabudika.+ Munthowa yiliyose mukajilongora kuti muli ŵatuŵa pa nkhani iyi.
12 Nangauli nkhamulemberani, nkhachita nthena chifukwa cha uyo wakabuda yayi,+ nesi chifukwa cha uyo wakabudilika, kweni kuti chitatata chinu pakupulikira mazgu ghithu chiwoneke pakati pinu na pamaso pa Chiuta.
13 Lekani tasanguluskika.
Kweni padera pa chisangulusko chithu tikasekelera chomene chifukwa Tito wakaŵa na chimwemwe, pakuti mose mukasanguluska mtima wake.
14 Pakuti usange nkhanotha kwa iyo pakuyowoya za imwe, nindakhozgeke soni. Kweni vinthu vyose ivyo tikamuphalirani vikaŵa vyaunenesko, ntheura kunotha kwithu pamaso pa Tito kukaŵa kwaunenesko.
15 Kweniso wakumutemwani chomene, wakukumbuka kuti mose ndimwe ŵakupulikira,+ ndipo mukamupokelera na wofi na kutenthema.
16 Nkhusekelera kuti munthowa yiliyose nkhukhozgeka chifukwa cha imwe.
Tumizgani
Tumizgani
2 Ŵakorinte 7
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=47&Chapter=7&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D47%26Chapter%3D7%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text: 2 Naomi wakaŵa na mubali wa mfumu wake uyo wakaŵa musambazi chomene. Zina lake likaŵa Bowazi,+ ndipo wakaŵa wa mu mbumba ya Elimeleki.2 Rute Mumowabu wakati kwa Naomi: “Munizomerezge kuti nilute mu minda, nkhavulure+ balere mumanyuma mwa awo ŵamunilengera lusungu.” Naomi wakati kwa iyo: “Lutanga, mwana wane.”3 Ntheura Rute wakaluta na kwamba kuvulura mu munda, mumanyuma mwa ŵakuvuna. Mwamwaŵi wakiza pa munda wa Bowazi,+ wa mu mbumba ya Elimeleki.+4 Pa nyengo yeneyira, Bowazi wakiza kufuma ku Betelehemu, ndipo wakati ku ŵakuvuna: “Yehova waŵe namwe.” Iwo ŵakati kwa iyo: “Yehova wamutumbikani.”5 Penepapo Bowazi wakafumba munyamata wakulaŵilira ŵakuvuna kuti: “Kasi mwali uyu ni njani?”6 Munyamata uyo wakalaŵiliranga ŵakuvuna wakati: “Mwali uyu ni Mumowabu+ uyo wali kwiza na Naomi kufuma ku Mowabu.+7 Wangupempha kuti: ‘Nizomerezgani kuti nivulure+ na kuwunjika balere uyo wasidika mumanyuma mwa ŵakuvuna.’ Umo wizira mulenji uwu, wandapumurepo. Sono ndipo wakhala pa mfwiri kuti wapumurepo.”8 Sono Bowazi wakati kwa Rute: “Pulika, mwana wane. Ungakavuluranga ku munda unyake chara, ndipo ungalutanga kunyake chara, kweni uŵe pafupi na ŵasungwana ŵane.+9 Maso ghako ghaŵe pa munda uwo ŵakuvuna, ndipo uŵalondezgenge. Nalangura ŵanyamata kuti ŵaleke kukukhwaska.* Para nyota yakukora, ulutenge apo pali viŵiya na kukamwa maji agho ŵanyamata ŵateka.”10 Penepapo Rute wakazgolika na kusindama m’paka chisko pasi, wakati kwa iyo: “Nasanga wuli uwemi pamaso pinu, ndipo chifukwa wuli mwaŵikako mahara kwa ine, uku ndine mulendo?”+11 Bowazi wakati kwa iyo: “Napulika vyose ivyo wachitira anyokovyara wati wafwa mfumu wako. Umo ukasidira adada ŵako, amama ŵako, na charu chakwako na kwiza ku ŵanthu awo ukaŵamanyanga nakale chara.+12 Yehova wakupe njombe pa ivyo wachita,+ upokere malipiro ghakukwana* kwa Yehova Chiuta wa Israyeli, uko wiza na kubisama mu mapapindo ghake.”+13 Iyo wakati: “Nisange uwemi pamaso pinu, fumu yane, chifukwa mwasanguluska na kukhwimiska* muteŵeti winu, nangauli ndine yumoza wa ŵateŵeti ŵinu yayi.”14 Pa nyengo ya chakurya, Bowazi wakati kwa iyo: “Zanga, uryepo chingwa na kukovya kachiŵalukwa kako mu vinyo lakusasa.” Ntheura Rute wakakhala pasi pamoza na ŵakuvuna. Bowazi wakamupako tirigu wakukazinga, wakarya na kukhuta, ndipo vinyake vikakhalapo.15 Wakati wanyamuka na kulutilira kuvulura,+ Bowazi wakaphalira ŵanyamata ŵake kuti: “Mulekani wavulurenge pa balere uyo mwawunjika kale, ndipo mungamusuzganga yayi.+16 Kweniso mumumbotoskerenge balere uyo mwakaka kale, muvileke kuti wavulure, ndipo mungamulekeskanga yayi.”17 Ntheura Rute wakalutilira kuvulura mu munda wura m’paka mise.+ Wakati wapwantha ivyo wakavulura, vikakwana efa* yumoza wa balere.18 Wakanyamura na kuwelera mu msumba, ndipo anyinavyara ŵakaviwona ivyo wakavulura. Rute wakizaso na chakurya icho chikakhalapo+ wakati warya na kukhuta, wakapeleka kwa nyinavyara.19 Penepapo anyinavyara ŵakati kwa iyo: “Kasi muhanya uno wangukavulura nkhu? Wakateŵetanga nkhu? Uyo wangukuchitira lusungu watumbikike.”+ Iyo wakaphalira anyinavyara uko wakateŵetanga, wakati: “Muhanya uno nakavulura kwa munthu wakuchemeka Bowazi.”20 Naomi wakati kwa mkamwana wake: “Munthu uyu watumbikike na Yehova, uyo wandaleke kulongora lusungu lwake* ku ŵamoyo na ŵakufwa.”+ Naomi wakatiso: “Mwanalume uyu ni mubali withu.+ Njumoza wa awo ŵangatiwombora.”*+21 Rute Mumowabu, wakati: “Wanguniphaliraso kuti: ‘Uŵe pafupi na ŵantchito ŵane m’paka ŵamare kuvuna.’”+22 Naomi wakati kwa mkamwana wake Rute: “Mwana wane, ntchiwemi kuti ulutenge na ŵasungwana ŵake kuluska kuti ukasuzgikenge ku minda yinyake.”23 Ntheura wakakhala pafupi na ŵasungwana ŵa Bowazi na kuvulura m’paka nyengo yakuvunira balere+ na tirigu yikamara. Rute wakalutilira kukhala na anyinavyara.+


text:
Kasi Ŵakaboni ŵa Yehova Ŵakugomezga Kuti Chiuta Wakalenga Vyose mu Mazuŵa 6?
Yayi. Ŵakaboni ŵa Yehova ŵakugomezga kuti Chiuta ndiyo wali kulenga vyose. Kweni ŵakugomezga yayi kuti vyose vikalengeka mu mazuŵa 6 gha maora 24. Vili nthena chifukwa cha fundo izi:
Utali wa mazuŵa 6. Ŵanthu ŵanyake ŵakuti vinthu vikalengeka mu mazuŵa 6 gha maora 24. Kweni mu Baibolo, lizgu lakuti “zuŵa,” nyengo zinyake likung’anamura nyengo yitali.—Genesis 2:4; Masalmo 90:4.
Nyengo iyo charu chaŵirako. Ŵanyake ŵakuti charu chaŵapo vyaka masauzandi ghachoko waka. Kweni Baibolo likulongora kuti charu chikaŵako kale pambere mazuŵa 6 ghandambe. (Genesis 1:1) Ŵasayansi ŵakuti charu ichi chaŵapo vyaka mabiliyoni ghanandi, ndipo Ŵakaboni ŵa Yehova ŵakususka yayi fundo iyi.
Ŵakaboni ŵa Yehova ŵakugomezga kuti vinthu vyose vikachita kulengeka. Kweni ŵakususka chilichose yayi icho ŵasayansi ŵakuyowoya. Ŵakumanya kuti vinyake ivyo ŵasayansi ŵakubowozga, vikukolerana na ivyo Baibolo likuyowoya.
Manyani Vinandi
Baibolo ni Buku Lakufuma kwa Chiuta
Kasi Baibolo lingamovwirani wuli para muli na masuzgo? Chifukwa wuli tikugomezga mauchimi gha mu Baibolo?
Kasi Sayansi Yikukolerana na Ivyo Baibolo Likuyowoya?
Kasi Baibolo likuyowoyapo utesi pa nkhani za sayansi?


text:
INDONESIA
Kupharazga Zina la Yehova Mwakukondwa
Mu vyaka vinandi ivyo ntchito yithu yikaŵa yakukanizgika ku Indonesia, ŵabali ŵakachitanga vinthu mwamahara. Ŵakalondezga ulongozgi wa Yesu, wakuti: “Muŵe ŵakuchenjera nga ni njoka, kweni ŵakuzika nga ni nkhunda.” (Mat. 10:16) Kweni bani yikati yamara, ŵabali ŵanandi ŵakeneranga kusambizgika kuti ŵapharazgenge “mwachikanga.”—Mil. 4:31.
Mwachiyelezgero, ŵabali ŵanyake ŵakapharazganga yayi nyumba na nyumba kweni ŵakalutanga waka ku ŵanthu awo ŵakaŵapharazgirapo kale ndiposo ku masambiro gha Baibolo. Ŵanyake ŵakawopanga kupharazgira Ŵasilamu. Ŵabali ŵanandi pakujilongosora ŵakatenge waka Mbakhristu m’malo mwa kuyowoya kuti Mbakaboni ŵa Yehova. Kweniso ŵakagwiliskiranga ntchito Mabaibolo ghakung’anamulika na visopa vyautesi m’malo mwa kugwiliskira ntchito Baibolo la Chiindonesiya la Mang’anamuliro gha Charu Chiphya. * Ŵanyake ŵakachitanga soni kugaŵira mabuku ghithu.
Ŵakachitanga tunthu tunyake uto ŵakazgoŵera kuchita mu nyengo ya bani. Kweniso ŵakachitanga vinthu vinyake chifukwa chakuti waka ndimo ŵanthu mu chikaya chawo ŵakuchitira. Ku Indonesia, ŵanthu ŵakutemwa kukhala waka chete para vinthu vyabudika. Ŵakutemwa yayi vya kususka munthu para wabuda kweniso ŵakuchita soni kumuphalira unenesko. Kasi ŵabali ŵakawovwirika wuli kuti ŵasinthe?
Yehova wakagwiliskira ntchito ŵabali ŵakukhwima mwauzimu kuti ŵawovwire ŵabali. (Efe. 4:11, 12) Mwachiyelezgero, mu 2010, ku Indonesia kukiza mubali Stephen Lett wa mu Wupu Wakulongozga. Iyo wakawovwira ŵabali na kuŵachiska kuti ŵathuwuskenge zina la Chiuta mwakugwiliskira ntchito Baibolo la Mang’anamuliro gha Charu Chiphya mu uteŵeti. Misja Beerens wakati, “Nkhani ya mubali Lett yikaŵachontha chomene ŵabali ŵanandi. Ŵakawona kuti ŵanthu wose ŵakwenera kumanya kuti iwo Mbakaboni ŵa Yehova kweniso ŵakwenera kuvikilira Mazgu gha Chiuta.”
Pakuti Ŵasilamu ŵa ku Indonesia ŵakuwona kuti Ŵakaboni ŵa Yehova ŵakuyana waka na visopa vyose Vyachikhristu, mu Uteŵeti Withu wa Ufumu wa ku Indonesia mukaŵa ulongozgi wakuti: “Ntchiwemi chomene kuti para mwayamba waka kudumbiskana na munthu mumuphalirenge kuti ndimwe Ŵakaboni ŵa Yehova. . . . Tikwimira Yehova, ndipo tikukhumba kuti ŵanthu mu chigaŵa chinthu ŵamanye zina lake na ivyo wachitenge munthazi.” Shinsuke Kawamoto, uyo wakuteŵetera pa ofesi ya munthavi ku Indonesia, wakati: “Vinthu vikwenda makora chomene chifukwa cha kulondezga ulongozgi uwu. Ŵasilamu ŵanandi mbakunweka kupulikizga ku Ŵakaboni ŵa Yehova. Ŵakukhumba kumanya kuti tikupambana wuli na matchalitchi ghanyake. Chifukwa chakuti mbakunweka chikuŵa chipusu kuŵapharazgira makani ghawemi.”
Ŵapharazgi ŵakachiskikaso kuti ŵagaŵirenge chomene magazini gha Gongwe la Mulinda na Wukani! Lothar Mihank, uyo ni mulaŵiliri wa milimo ya Komiti ya Munthavi, wakati: “Kuti ŵanthu ŵatimanye makora, ŵakwenera kuŵerenga magazini ghithu. Magazini ghakovwira kuti ŵanthu ŵaŵe na mtima uwemi. Para ŵaŵerenga, chikuŵa chipusu kuzomera unenesko. Para tikugaŵira magazini ghanandi, tikovwira ŵanthu ŵanandi kuti ŵamanye Yehova.”
Kupharazga ku Malo Uko Kukusangika Ŵanthu Ŵanandi Kukawovwira Chomene
Mu 2013, Wupu Wakulongozga ukazomerezga ofesi ya munthavi ku Indonesia kwambiska nthowa ziŵiri ziphya zakupharazgira. Kupharazga na shelufu ya matayala mu matawuni ghakurughakuru kweniso kuti mpingo upharazgenge ku malo uko kukusangika ŵanthu ŵanandi. Nthowa ziphya zakupharazgira izi zikovwira ŵanthu ŵanandi ku Indonesia kuti ŵapulike makani ghawemi.
Malo ghakwamba kuyalako mabuku pa shelufu ya matayala kukaŵa ku malo ghakuguliskirako vinthu ku West Jakarta. Kufuma apo, mipingo yikamba kupharazga ku malo uko kukusangika ŵanthu ŵanandi mu vigaŵa vyawo. Ŵabali ŵakayalanga mabuku pa mashelufu na mathebulu. Mu chaka chimoza pera, mathebulu na mashelufu ghakujumpha 400 ghakaŵikikanga ku malo agho kukusangika ŵanthu ŵanandi mu matawuni ghose gha ku Indonesia. Kasi ntchivichi chachitika chifukwa cha kuchita nthena?
Yusak Uniplaita, uyo ni mubali mulara ku Jakarta wakati: “Pambere tindayambe kupharazga ku malo uko kukusangika ŵanthu ŵanandi, mpingo withu ukachemeskanga magazini 1,200 mwezi uliwose. Pakati pajumpha myezi 6, tikamba kuchemeska magazini 6,000 mwezi uliwose. Pasono tikuchemeska magazini 8,000 mwezi uliwose. Tikugaŵiraso mabuku na maburosha ghanandi chomene.” Ku Medan, North Sumatra, gulu la ŵapayiniya likaŵika mashelufu gha matayala mu malo ghatatu. Mu mwezi wakwamba, ŵakagaŵira mabuku 115 na magazini pafupifupi 1,800. Pakati pajumpha myezi yiŵiri, ŵapayiniya 60 mu vigaŵa vyakupambanapambana, ŵakagaŵira mabuku ghakujumpha 1,200 na magazini 12,400. Jesse Clark, uyo ni mishonale, wakati: “Ŵabali ŵakukondwa chomene na nthowa ziphya izi zakupharazgira, ndipo vikulongora kuti ŵanthu ŵanandi ŵasambirenge unenesko mu Indonesia. Tizamulekapo yayi kupharazga ku malo agho kukusangika ŵanthu ŵanandi.”
Chiyowoyero Icho Chikufika pa Mtima
Charu cha Indonesia ntchimoza mwa vyaru ivyo vili na viyowoyero vinandi chomene pa charu chose chapasi. * Nangauli ŵanthu ŵanandi chomene ŵakuyowoya Chiindonesiya, kweni ŵanandi ŵakuyowoyaso viyowoyero vyawo vyakonkhera, viyowoyero ivyo vikuŵafika pa mtima.
Mu 2012, ofesi ya munthavi yikakhumba kuwona usange ntchakukhumbikwa nadi kung’anamura mabuku mu viyowoyero vyakupambanapambana. Tom Van Leemputten wakati: “ Tikamba kung’anamura mabuku kuya mu viyowoyero 12 ivyo vikuyowoyeka na ŵanthu 120 miliyoni. Awo ŵakang’anamuranga mabuku kuya mu Chijavani ŵakati ŵakawona thirakiti lakwamba la chiyowoyero chawo, ŵakathiska masozi. Ŵakakondwa chomene kuŵa na chakurya chauzimu mu chiyowoyero chawo.”
Kweni mipingo yinandi yikalutilira kuchita maungano ghawo mu Chiindonesiya nanga ni mu vigaŵa ivyo ŵanthu ŵanandi ŵakayowoyanga viyowoyero vinyake. Lothar Mihank wakati: “Mu 2013, ine na muwoli wane Carmen tikaluta ku ungano wadera wa mazuŵa ghaŵiri ku Chirwa cha Nias ku North Sumatra. Pa ungano uwu pakaŵa ŵanthu 400 ndipo ŵanandi ŵa iwo ŵakayowoyanga Chiniasi, kweni nkhani zose zikayowoyekanga mu Chiindonesiya. Tati tadumbiskana na ŵabali awo ŵakayowoyanga nkhani, tikapharazga pa ungano uwu kuti zuŵa lakulondezgapo nkhani zizamuyowoyeka mu Chiniasi. Zuŵa lakulondezgapo, ŵanthu ŵakujumpha 600 ŵakiza pa ungano.” Carmen wakatiso: “Apo ŵabali ŵakamba kuyowoya nkhani mu Chiniasi, ŵabali na ŵadumbu ŵakapulikizganga chomene kuluska apo zikayowoyekanga mu Chiindonesiya. Ŵakaŵa ŵakukondwa chomene kupulikizga maungano mu chiyowoyero chawo chifukwa ŵakapulikanga makora uthenga wa mu Baibolo.”
Nanga mbanthu awo ŵali na suzgo la makutu sono ŵakupulika mu chiyowoyero chawo. Kufuma mu 2010, dipatimenti yakung’anamura Chiyowoyero cha Mawoko cha ku Indonesia yafumiska maburosha 7 na mathirakiti 8 gha Chiyowoyero cha Mawoko cha ku Indonesia. Kweniso ofesi ya munthavi yambiska makilasi 24 ghakusambizga chiyowoyero cha mawoko, ndipo makilasi agha ghawovwira ŵanthu ŵakujumpha 750 kuti ŵamanye chiyowoyero ichi. Mazuŵa ghano, kuli mipingo na magulu 23 gha chiyowoyero cha mawoko. Mipingo iyi yikovwira mwauzimu ŵanthu ŵakujumpha 3 miliyoni awo ŵali na suzgo la kupulika ku Indonesia.
Pasono Dipatimenti Yakung’anamura mabuku yili na magulu 37 ghakung’anamura viyowoyero vyakupambanapambana. Kuli ŵabali na ŵadumbu 117 awo ŵakuchita ntchito yakung’anamura, kweniso ŵabali na ŵadumbu 50 awo ŵakugwira ntchito zinyake zakovwira awo ŵakung’anamura. Ndipo awo ŵakung’anamura ŵali mu malo ghakukwana 19.
^ ndime 2 Baibolo lose la Mang’anamuliro gha Charu Chiphya la Chiindonesiya likafumiskika mu 1999. Awo ŵakang’anamuranga, ŵakachita ntchito iyi mu nyengo ya bani ndipo likatora vyaka 7 kuti limare kung’anamulika. Vyaka vikati vyajumphapo, ŵakafumiskaso mabuku ghaŵiri gha Insight on the Scriptures ndiposo Watchtower Library pa CD-ROM mu Chiindonesiya. Ichi chikulongora kuti awo ŵakang’anamuranga ŵakajipeleka chomene.
^ ndime 2 Ku Indonesia kuli viyowoyero 707, ndipo charu cha Papua New Guinea icho chili pafupi na charu ichi, kuli viyowoyero 838.


text:
35 Mazgu gha Yehova ghakiza kwa Yeremiya mu mazuŵa gha Yehoyakimu+ mwana wa Yosiya, themba la Yuda, kuti:2 “Luta ku nyumba ya Ŵarekabu,+ ukayowoye nawo na kuŵatolera ku nyumba ya Yehova, mu chimoza cha vipinda vyakulyeramo. Ukaŵape vinyo kuti ŵamwe.”3 Ntheura nkhatora Yazaniya mwana wa Yeremiya mwana wa Habaziniya, ŵabali ŵake, ŵana ŵake wose, na nyumba yose ya Ŵarekabu.4 Nkhanjira nawo mu nyumba ya Yehova. Nkhaŵatolera mu chipinda chakulyeramo cha ŵana ŵa Henani mwana wa Igidaliya, munthu wa Chiuta waunenesko. Chipinda ichi chikathyana na chipinda chakulyeramo cha ŵakaronga icho chikaŵa pachanya pa chipinda chakulyeramo cha Maseya mwana wa Shalumu mulinda wa pa mulyango.5 Penepapo nkhaŵika nkhombo na vyakumweramo vyakuzura na vinyo panthazi pa ŵanalume ŵa nyumba ya Ŵarekabu, nkhati kwa iwo: “Mwani vinyo.”6 Kweni iwo ŵakati: “Tingamwa yayi vinyo, chifukwa Yehonadabu*+ mwana wa Rekabu, sekuru withu, wakatilangura kuti: ‘Mungamwanga vinyo yayi, imwe panji ŵana ŵinu.7 Mungazenganga nyumba chara, kuseŵa mbuto, kupanda panji kusanga munda wa mpheska. Kweni nyengo zose mukhalenge mu mahema, mwakuti mukhale nyengo yitali mu charu icho mukukhala nga mbalendo.’8 Ntheura tichali kupulikira mazgu gha Yehonadabu mwana wa Rekabu, sekuru withu, mu vyose ivyo wakatilangura. Tikumwa chara vinyo, ise, ŵawoli ŵithu, ŵana ŵithu ŵanalume na ŵanakazi.9 Tikuzenga yayi nyumba zakukhalamo, ndipo tilije minda ya mpheska, minda panji mbuto.10 Tikukhala mu mahema na kupulikira vyose ivyo Yehonadabu* sekuru withu wakatilangura.11 Kweni Nebukadinezara* themba la Babuloni wakati wawukira charu ichi,+ tikati: ‘Zaninge, tiyeni tinjire mu Yerusalemu, tichimbire ŵankhondo ŵa Ŵakalidi na Ŵasiriya.’ Lekani sono tikukhala mu Yerusalemu.”12 Mazgu gha Yehova ghakiza kwa Yeremiya, kuti:13 “Yehova wa mawumba, Chiuta wa Israyeli wakuti: ‘Luta ukayowoye na ŵanthu ŵa ku Yuda na awo ŵakukhala mu Yerusalemu kuti: “Asi nyengo zose mukachiskikanga kuti mupulikire mazgu ghane?”+ wakuti Yehova.14 “Yehonadabu mwana wa Rekabu wakalangura mphapu yake kuti ŵangamwanga yayi vinyo, ndipo ŵakufiska mazgu ghake. Ŵakumwa yayi vinyo m’paka muhanya uno, ntheura ŵakupulikira languro la sekuru wawo.+ Ine nayowoya namwe kaŵirikaŵiri,* kweni mundanipulikire.+15 Nkhalutilira kutuma ŵateŵeti ŵane wose, ntchimi, kwa imwe, kuŵatuma kaŵirikaŵiri,*+ kuti: ‘Weraniko, waliyose wa imwe ku nthowa zake ziheni,+ chitani icho ntchakwenelera. Mungalondezganga ŵachiuta ŵanyake chara na kuŵateŵetera. Apo ndipo mulutilirenge kukhala mu charu icho nkhapeleka kwa imwe na ŵasekuru ŵinu.’+ Kweni mukathya chara khutu linu panji kunipulikira.16 Mphapu ya Yehonadabu mwana wa Rekabu yikulondezga languro ilo sekuru wawo wakaŵapa,+ kweni ŵanthu aŵa ŵandanipulikire.”’”17 “Ntheura Yehova, Chiuta wa mawumba, Chiuta wa Israyeli, wakuti: ‘Wonani, nkhukhizgira pa Yuda na pa wose awo ŵakukhala mu Yerusalemu soka lose ilo nkhaŵaphalira,+ chifukwa nayowoya nawo, kweni ŵakupulika yayi. Nkhalutilira kuŵachema, kweni ŵakathanika chara.’”+18 Penepapo Yeremiya wakayowoya na nyumba ya Ŵarekabu kuti: “Yehova wa mawumba, Chiuta wa Israyeli, wakuti: ‘Pakuti mwapulikira dango la sekuru winu Yehonadabu, mukusungilira malanguro ghake ghose, kuchita ndendende ivyo wakamuphalirani,19 Yehova wa mawumba, Chiuta wa Israyeli, wakuti: “Pazamusoŵapo munthu chara wa mphapu ya Yehonadabu* mwana wa Rekabu kuteŵetera pamaso pane.”’”
Mazgu Ghamusi
^ Mazgu gheneko, “Yonadabu,” kudumura kwa zina lakuti Yehonadabu.
^ Mazgu gheneko, “Yonadabu,” kudumura kwa zina lakuti Yehonadabu.


text: 6 Ntheura Yehova wakati kwa Mozesi: “Sono uwonenge icho nichitirenge Farawo.+ Woko lankhongono limuchichizgenge kuti waŵazomerezge kuluta. Woko lankhongono limuchichizgenge kuti waŵachimbizge mu charu chake.”+2 Chiuta wakati kwa Mozesi: “Ine ndine Yehova.3 Nkhawonekeranga kwa Abrahamu, Yisake, na Yakhobe nga ni Chiuta Wankhongonozose,+ kweni nkhaŵamanyiska yayi+ zina lane lakuti Yehova.+4 Nkhachitaso phangano lane na iwo kuti niŵapenge charu cha Kenani, charu icho ŵakakhalangamo nga mbalendo.+5 Sono napulika kutampha kwa Ŵaisrayeli, awo Ŵaeguputo ŵaŵazgora ŵazga, ndipo nakumbuka phangano lane.+6 “Ntheura ukati ku Ŵaisrayeli: ‘Ine ndine Yehova, nimuwuskaningiko ku milimo yizito ya Ŵaeguputo na kumuwomborani ku wuzga wawo.+ Nimuwomboraninge na woko lakunyoloskeka* na vyeruzgo vikuru.+7 Nimutoraninge kuŵa ŵanthu ŵane, ndipo niŵenge Chiuta winu.+ Mumanyenge nadi kuti ine ndine Yehova Chiuta winu uyo wakumufumiskaniko ku milimo yizito ya Ŵaeguputo.8 Namumunjizgani mu charu icho nkhalapa* kuti nizamupeleka kwa Abrahamu, Yisake, na Yakhobe. Ndipo namuchipeleka+ kwa imwe kuŵa chinu. Ine ndine Yehova.’”+9 Pamanyuma, Mozesi wakapeleka uthenga uwu ku Ŵaisrayeli, kweni iwo ŵakamupulikira yayi Mozesi chifukwa cha kuŵinya mtima ndiposo wuzga wankhaza.+10 Penepapo Yehova wakayowoya na Mozesi kuti:11 “Luta kwa Farawo, themba la Eguputo, ukamuphalire kuti wazomerezge Ŵaisrayeli kufuma mu charu chake.”12 Kweni Mozesi wakati kwa Yehova: “Wonani! Ŵaisrayeli ŵandanipulikire,+ kasi Farawo wamunipulikira wuli, apo nkhuyowoya mwakusuzgikira?”*+13 Kweni Yehova wakaphaliraso Mozesi na Aroni ivyo ŵakwenera kukaphalira Ŵaisrayeli na Farawo, themba la Eguputo, kuti Ŵaisrayeli ŵafume mu charu cha Eguputo.14 Aŵa ndiwo mbalongozgi ŵa nyumba za ŵawiskewo: Ŵana ŵa Rubeni, mwana wakwamba wa Israyeli,+ ŵakaŵa Hanoki, Palu, Hezironi, na Karimi.+ Izi ni mbumba za Rubeni.15 Ŵana ŵanalume ŵa Simiyoni ŵakaŵa Yemuyeli, Yamini, Ohadi, Yakini, Zohari, na Shauli, mwana wa mwanakazi Mukenani.+ Izi ni mbumba za Simiyoni.16 Agha ni mazina gha ŵana ŵanalume ŵa Levi+ kuyana na mafuko ghawo: Gerishoni, Kohati, na Merari.+ Levi wakakhala na umoyo vyaka 137.17 Ŵana ŵanalume ŵa Gerishoni ŵakaŵa Libini na Shimeyi, kuyana na mbumba zawo.+18 Ŵana ŵanalume ŵa Kohati ŵakaŵa Amuramu, Izihara, Heburoni, na Uziyeli.+ Kohati wakakhala na umoyo vyaka 133.19 Ŵana ŵanalume ŵa Merari ŵakaŵa Mali na Mushi.Izi zikaŵa mbumba za Ŵalevi, kuyana na mafuko ghawo.+20 Amuramu wakatora Yokebedi, mudumbu wa awiske, kuŵa muwoli wake.+ Ndipo wakababamo Aroni na Mozesi.+ Amuramu wakakhala na umoyo vyaka 137.21 Ŵana ŵanalume ŵa Izihara ŵakaŵa Kora,+ Nefegi, na Zikiri.22 Ŵana ŵanalume ŵa Uziyeli ŵakaŵa Mishayeli, Elizafani,+ na Sitiri.23 Aroni wakatora Elisheba, mwana wa Aminadabu, mudumbu wa Nashoni,+ kuŵa muwoli wake. Wakababamo Nadabu, Abihu, Eliyazara, na Itamara.+24 Ŵana ŵanalume ŵa Kora ŵakaŵa Asiri, Elikana, na Abiyasafu.+ Izi zikaŵa mbumba za ŵina Kora.+25 Eliyazara,+ mwana wa Aroni, wakatora yumoza wa ŵana ŵa Putiyeli kuŵa muwoli wake. Mwanakazi uyu wakamubabira Finehasi.+Aŵa mbalongozgi ŵa nyumba za ŵawiskewo za Ŵalevi, kuyana na mbumba zawo.+26 Ŵanthu aŵa, Aroni na Mozesi, ndiwo Yehova wakaŵaphalira kuti: “Mukafumiske Ŵaisrayeli mu charu cha Eguputo kuyana na mawumba ghawo.”+27 Mbeneŵaŵa, Mozesi na Aroni, awo ŵakayowoya na Farawo themba la Eguputo, kuti ŵana ŵa Israyeli ŵafume mu Eguputo.+28 Pa zuŵa lira, Yehova wakayowoya na Mozesi mu charu cha Eguputo.29 Yehova wakati kwa Mozesi: “Ine ndine Yehova. Ukamuphalire Farawo themba la Eguputo vyose ivyo nkhuyowoya nawe.”30 Penepapo Mozesi wakati kwa Yehova: “Wonani! Ine nkhuyowoya mwakusuzgikira,* kasi Farawo wamunipulika wuli?”+


text: א [Aleph]4 Awe, golide liwemi lakung’azima latchujuka!+Malibwe+ ghakupatulika ghati waka ngundangunda pa kona yiliyose ya msewu!+ב [Beth]2 Ŵana ŵakuzirwa ŵa Ziyoni, awo ŵakaŵayaniskanga* na golide lakwengeka makora,Ŵazgoka nga ni viŵiya vikuru vyadongoMulimo wa mawoko gha muwuvi!ג [Gimel]3 Ŵakambwe ŵakupeleka bere kuti ŵawonkheske twana twawo,Kweni mwana msungwana wa ŵanthu ŵane wazgoka wankhaza,+ nga ni nthiŵatiŵa mu mapopa.+ד [Daleth]4 Lulimi lwa mwana wakonkha lukudemelera ku chavu chifukwa cha nyota.Ŵana ŵakupempheska chingwa+ kweni palije uyo wakuŵamenyerako.+ה [He]5 Awo ŵakaryanga manoni ŵakugona na njara* mu misewu.+Awo ŵakavwaranga vyakuvwara vitchesamu+ ŵakugona thafya pa vyoto.ו [Waw]6 Chilango* cha mwana msungwana wa ŵanthu ŵane ntchikuru chomene kuluska chilango cha kwananga kwa Sodomu,+Uyo wakaparanyika mu kanyengo kachoko, kwambura munthu wakumovwira.+ז [Zayin]7 Ŵanaziri+ ŵake ŵakaŵa tututu kuluska chiwuvi, ŵatuŵa kuluska mkaka.Ŵakaŵa ŵaswesi kuluska korali. Ŵakaŵa gabugabu nga ni safiro.ח [Heth]8 Chisko chawo chafipa bii kuluska mwayi.Ŵakumanyikwa yayi mu misewu.Chikumba chawo chati waka skee ku viwangwa vyawo,+ chaŵa nga ni khuni lakomira.ט [Teth]9 Awo ŵakomeka na lupanga ŵaliko makora kuluska awo ŵakufwa na njara,+Awo ŵakughanda, na awo ŵakugwazika chifukwa cha kusoŵa vyakurya mu minda.י [Yod]10 Mawoko gha ŵanakazi ŵachiwuravi ghaphika ŵana ŵawo.+Ŵazgoka chakurya chawo chakutengelera mu nyengo ya kuparanyika kwa mwana msungwana wa ŵanthu ŵane.+כ [Kaph]11 Yehova wafumiska kutukutwa kwake.Wapungura ukali wake wakugolera.+Wabuska moto mu Ziyoni, uwo ukumyangura m’paka pasi.+ל [Lamed]12 Mathemba gha charu chapasi na wose awo ŵakukhala mu charu ŵakagomezga charaKuti chimphindikwa na mulwani ŵanganjira mu vipata vya Yerusalemu.+מ [Mem]13 Chikaŵa chifukwa cha zakwananga za ntchimi zake, maubudi gha ŵasembe ŵake,+Awo ŵakathiska ndopa za ŵarunji mukati mwake.+נ [Nun]14 Ŵakuwurawura+ mu misewu.Ŵafipiskika na ndopa,+Mwakuti palije uyo wangakhwaska vyakuvwara vyawo.ס [Samekh]15 Ŵakuchemerezga kwa iwo kuti: “Wukanipo! Mwafipirwa! Wukanipo! Wukanipo! Mungatikhwaskanga yayi!”Pakuti ŵalije pakukhala ndipo ŵakuyingayinga.Ŵanthu ŵakuyowoya pakati pa ŵamitundu kuti: “Ŵangakhalanga na ise kuno yayi.*+פ [Pe]16 Chisko cha Yehova chaŵambininiska.+Waŵalaŵiskengeso na lusungu chara.Ŵanthu ŵachindikenge yayi ŵasembe,+ nanga nkhuchitira lusungu ŵalara.”+ע [Ayin]17 Nanga ni sono maso ghithu ghavuka chifukwa cha kulindilira wovwiri pawaka.+Tikapenjapenja wovwiri ku mtundu uwo ungatiponoska yayi.+צ [Tsade]18 Ŵakutiŵendaŵenda palipose+ apo takanda mwakuti tikutondeka kwenda mu maluŵaza ghithu.Umaliro withu waneng’enera, mazuŵa ghithu ghamara, pakuti umaliro withu wafika.ק [Qoph]19 Awo ŵakatiskeranga ŵakaŵa ŵaluŵiro kuluska nombo mudera.+Ŵakatidikizga pa mapiri. Ŵakatijoŵelera mu mapopa.ר [Resh]20 Wakuphakazgika wa Yehova, uyo ni mvuchi wa mu mphuno zithu,+ wakoleka mu mbuna yawo yikuru,+Uyo ise tikatenge: “Chifukwa cha mfwiri wake tikhalenge pakati pa ŵamitundu.”ש [Sin]21 Zaya na kusekelera, iwe mwana msungwana wa Edomu,+ pakuti ukukhala mu charu cha Uzi.Kweni nkhombo yipelekekenge+ na kwa iwe wuwo, ndipo uloŵerenge na kujivura.+ת [Taw]22 Chilango cha ubudi wako chamara, iwe mwana msungwana wa Ziyoni,Wakutolerengeso ku wuzga chara.+Kweni walazgirenge ku ubudi wako, iwe mwana msungwana wa Edomu.Wavumburenge zakwananga zako.+


text:
Kasi mungatemwa kuŵerenga nkhani iyi mu %%?
Baibolo la pa Intaneti
MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Paska; Chiphikiro cha Vingwa Vyambura Nthukumusi (1-8)
-
Chiphikiro cha Masabata (9-12)
-
Chiphikiro cha Visakasa (13-17)
-
Kwimika ŵeruzgi (18-20)
-
Vinthu vyakukanizgika kuvisopa (21, 22)
16 “Musungenge mwezi wa Abibu na kuchitira Paska Yehova Chiuta winu,+ chifukwa mu mwezi wa Abibu Yehova Chiuta winu wakamufumiskani mu Eguputo usiku.+
2 Mupelekenge sembe ya Paska kwa Yehova Chiuta winu+ ya mberere panji mbuzi na ng’ombe.+ Mupelekerenge ku malo agho Yehova wasora kuŵikako zina lake.+
3 Sembe iyi mungalyeranga lumoza na chinthu cha nthukumusi chara.+ Mazuŵa 7, muryenge chingwa chambura nthukumusi, chingwa cha suzgo, chifukwa mukafuma luŵiroluŵiro mu charu cha Eguputo.+ Mazuŵa ghose gha umoyo winu muchitenge ichi kuti mukumbukenge zuŵa ilo mukafumira mu charu cha Eguputo.+
4 Mungasangikanga na chinthu chakusazgako nthukumusi chara mu chigaŵa chinu chose mazuŵa 7.+ Ndipo nyama iyo mwapeleka sembe pa zuŵa lakwamba mise, mungayisunganga usiku wose m’paka mulenji chara.+
5 Mukuzomerezgeka yayi kupeleka sembe ya Paska mu msumba uliwose uwo Yehova Chiuta winu wamupani.
6 Kweni mukapelekerenge ku malo agho Yehova Chiuta winu wasora kuŵikako zina lake. Mupelekenge sembe ya Paska namise para dazi lanjira waka,+ pa nyengo yakuyana na iyo mukafumira mu Eguputo.
7 Mukaphike nyama na kulyera+ mu malo agho Yehova Chiuta winu wamusora,+ ndipo mulenji muwelere ku mahema ghinu.
8 Muryenge chingwa chambura nthukumusi mazuŵa 7. Pa zuŵa la 7 kwamuŵa ungano wapadera kwa Yehova Chiuta winu. Mungachitanga ntchito yiliyose chara.+
9 “Mupende masabata 7. Mwambe kupenda masabata 7 pa nyengo iyo mukwambira kuvuna mbuto na chigelo.+
10 Kufuma apo, muchitenge Chiphikiro cha Masabata kwa Yehova Chiuta winu+ pamoza na sembe yawanangwa yakufuma mu woko linu iyo mupelekenge kuyana na umo Yehova Chiuta winu wamutumbikirani.+
11 Mukasekelere pamaso pa Yehova Chiuta winu ku malo agho Yehova Chiuta winu wasora kuŵikako zina lake. Mukasekelere, imwe pamoza na ŵana ŵinu ŵanalume na ŵanakazi, muzga winu mwanalume na mwanakazi, Mulevi uyo wakukhala mu misumba yinu, mulendo, mwana mulanda, na chokoro, awo ŵakukhala mukati mwinu.+
12 Kumbukani kuti mukaŵa ŵazga mu Eguputo,+ ndipo musungenge na kulondezga malango agha.
13 “Muchitenge Chiphikiro cha Visakasa+ mazuŵa 7 para mwawunjika vinthu vinu pa malo ghakuphwanthirapo mbuto, malo ghakwengerapo mafuta na ghakukamiramo mpheska.
14 Musekelerenge pa viphikiro vinu,+ imwe pamoza na ŵana ŵinu ŵanalume na ŵanakazi, muzga winu mwanalume na mwanakazi, Mulevi, mulendo, mwana mulanda, na chokoro, awo ŵali mu misumba yinu.
15 Mazuŵa 7 mwamuchitira chiphikiro+ Yehova Chiuta winu ku malo agho Yehova wasora, chifukwa Yehova Chiuta winu wamutumbika vipasi vinu vyose na vyose ivyo mukuchita,+ ndipo mwamukondwa nadi.+
16 “Katatu pa chaka, ŵanalume wose pakati pinu ŵalutenge kukawonekera pamaso pa Yehova Chiuta winu ku malo agho wasora. Ŵalutenge pa Chiphikiro cha Vingwa Vyambura Nthukumusi,+ Chiphikiro cha Masabata,+ na pa Chiphikiro cha Visakasa.+ Paŵavye wakuluta mawoko ghawaka pakukawonekera pamaso pa Yehova.
17 Waliyose wayeghenge chawanangwa kuyana na thumbiko ilo Yehova Chiuta winu wamupani.+
18 “Mukimike ŵeruzgi+ na ŵalongozgi pa fuko lililose mu misumba yose iyo Yehova Chiuta winu wakumupani, ndipo ŵakeruzgenge ŵanthu mu urunji.
19 Mungabendezganga yayi urunji,+ kutemwera,+ panji kupokera chimbundi, pakuti chimbundi chikubulumutizga maso gha munthu wavinjeru+ na kutimbanizga mazgu gha murunji.
20 Mulondezgenge urunji pera,+ mwakuti muŵe ŵamoyo na kupoka charu icho Yehova Chiuta winu wakumupani.
21 “Mungapandanga chara khuni la mtundu uliwose kuti chiŵe chikhuni chakupatulika+ pafupi na jotchero ilo mwazengera Yehova Chiuta winu.
22 “Kweniso mungajiyimikiranga chara chipilara chakupatulika,+ ntchinthu icho Yehova Chiuta winu wakutinkha.
Tumizgani
Tumizgani
Dotoronome 16
Malemba Ghakupatulika mu Mang’anamuliro gha Charu Chiphya
https://www.jw.org/finder?docid=1001061103&Book=5&Chapter=16&wtlocale=TB&srcid=share
Chitumbuka
mailto:?body=Ŵazgani Baibolo pa Intaneti%0a%0ahttps%3A%2F%2Fwww.jw.org%2Ffinder%3Fdocid%3D1001061103%26Book%3D5%26Chapter%3D16%26wtlocale%3DTB%26srcid=share&subject=Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Mafumbo Agho Baibolo Likuzgora
Kasi mungaŵawovwira wuli ŵana kuti ŵatemwenge Chiuta?
Ŵana ŵinu ŵangamba kutemwa Chiuta usange ŵakugomezga kuti waliko kweniso kuti wakuŵatemwa. Kuti ŵambe kumutemwa, ŵakwenera kumumanya dankha. (1 Yohane 4:8) Ŵana ŵakwenera kumanya mazgoro gha mafumbo agha: Chifukwa wuli Chiuta wakalenga ŵanthu? Chifukwa wuli Chiuta wakuzomerezga masuzgo? Kasi Chiuta wazamuŵachitira vichi ŵanthu munthazi?—Ŵazgani Ŵafilipi 1:9.
Imwe ndimwe mwambe kutemwa Chiuta, ndipo ŵana nawo ŵambenge kumutemwa. Para ŵana ŵawona kuti imwe mukutemwa Chiuta, nawo ŵachitenge nga ndimwe.—Ŵazgani Duteronome 6:5-7; Zintharika 22:6.
Kasi mungachita wuli kuti muŵasambizge makora ŵana?
Mazgu gha Chiuta ngankhongono. (Ŵahebere 4:12) Ntheura ŵana ŵinu ŵasambizgani mazgu gha Chiuta. Kuti Yesu wasambizge makora, wakafumbanga mafumbo, wakategherezganga, kweniso wakalongosoranga makora Malemba. Namwe kuti musambizge makora ŵana ŵinu, mukwenera kuchita nga ni Yesu.—Ŵazgani Luka 24:15-19, 27, 32.
Mu Baibolo muli nkhani izo zikulongora umo Chiuta wakachitira na ŵanthu kumasinda. Nkhani izi zingawovwira ŵana kuti ŵamanye Chiuta na kumutemwa. Pa Webusayiti ya www.jw.org/tum, pali mabuku ghanandi agho ghalembekera ŵana.—Ŵazgani 2 Timote 3:16.
Manyani Vinandi
Umo Mungachitira Kuti Muŵe Ŵakukondwa mu Banja Linu
Ŵafumu, ŵawoli, ŵapapi, na ŵana ŵangasambirako kwa Yesu pa nkhani ya chitemwa icho wakalongora. Kasi tikusambirako vichi kwa Yesu?
Ŵani Ŵabwezi ŵa Yehova
Vidoli, sumu na vinyake ivyo mungachita vikovwira kuti ŵana ŵakondweskenge Chiuta.


text: 14 Ichi ntchigaŵa icho Ŵaisrayeli ŵakatora kuŵa chiharo mu charu cha Kenani, icho Eliyazara wasembe, Joshuwa mwana wa Nuni, na ŵalongozgi ŵa mafuko gha Israyeli ŵakaŵapa kuti ŵachihare.+2 Chiharo chawo chikagaŵika pakuchita mphenduzga,*+ nga umo Yehova wakayowoyera mwa Mozesi kuchipeleka ku mafuko 9 kweniso ku hafu ya fuko.+3 Mozesi wakapeleka kale chiharo ku mafuko ghanyake ghaŵiri na hafu ku sirya* linyake la Yorodani.+ Kweni Ŵalevi wakaŵapako yayi chiharo pakati pawo.+4 Mphapu ya Yosefe yikapendekanga kuti ni mafuko ghaŵiri,+ Manase na Efurayimu.+ Ndipo Ŵalevi ŵakaŵapako yayi chigaŵa mu charu, kweni ŵakaŵapa mizi+ yakuti ŵakhalengemo, malo ghakuliskako viŵeto na kusungako katundu.+5 Ntheura Ŵaisrayeli ŵakagaŵa charu, nga umo Yehova wakaphalilira Mozesi.6 Penepapo ŵanalume ŵa Yuda ŵakiza kwa Joshuwa mu Giligala,+ ndipo Kalebi+ mwana wa Yefune Mukenizi wakati kwa iyo: “Ukumanya makora chomene ivyo Yehova wakaphalira+ Mozesi, munthu wa Chiuta waunenesko,+ vya iwe na ine pa Kadeshi-barineya.+7 Nkhaŵa na vyaka 40 apo Mozesi muteŵeti wa Yehova wakanituma kufuma ku Kadeshi-barineya kukendera charu,+ ndipo nkhawerako na mazgu ghaunenesko.*+8 Nangauli ŵabali ŵane awo ŵakaluta nane ŵakalopweska mitima ya ŵanthu,* ine nkhalondezga Yehova Chiuta wane na mtima wane wose.*+9 Pa zuŵa lira, Mozesi wakalapa kuti: ‘Charu icho lundi lako lendapo chamuŵa chiharo chako chamuyirayira na cha ŵana ŵako, chifukwa walondezga Yehova Chiuta wane na mtima wose.’+10 Sono nga umo wakalayizgira,+ Yehova wanisunga wamoyo+ vyaka 45 ivi kufuma apo Yehova wakalayizgira ichi kwa Mozesi apo Israyeli wakendanga mu mapopa.+ Ine nichalipo m’paka muhanya uno, nili na vyaka 85.11 Kweni nichali wankhongono muhanya uno nga umo nkhaŵira apo Mozesi wakanitumanga. Nkhongono zane zili nga umo zikaŵira nyengo yira, kuti nirwe nkhondo na kuchita vinthu vinyake.12 Ntheura, unipe chigaŵa cha mapiri icho Yehova wakalayizga zuŵa lira. Nangauli ukapulika zuŵa lira kuti mukaŵa Ŵaanaki+ na misumba+ ya malinga ghakukhora, Yehova waŵenge nane, ndipo niŵachimbizgengemo,+ nga umo Yehova wakalayizgira.”+13 Ntheura Joshuwa wakamutumbika na kupeleka Heburoni kwa Kalebi mwana wa Yefune kuŵa chiharo chake.+14 Lekani Heburoni ntchiharo cha Kalebi, mwana wa Yefune Mukenizi m’paka lero, chifukwa wakalondezga Yehova Chiuta wa Israyeli na mtima wose.+15 Pakwamba zina la Heburoni likaŵa Kiriyati-ariba+ (Ariba wakaŵa munthu wakuzirwa pakati pa Ŵaanaki). Ndipo charu chikapumura ku nkhondo.+


text: 18 Penepapo wumba wose wa Israyeli ukawungana pa Shilo.+ Ŵakajintha chihema chakukumanamo penepara,+ pakuti charu chikathereskeka pamaso pawo.+2 Kweni pakakhala mafuko 7 gha Ŵaisrayeli agho ghakaŵa kuti ghandapokere chiharo chawo.3 Ntheura Joshuwa wakati kwa Ŵaisrayeli: “Kasi muziwulikenge m’paka pawuli kuluta na kupoka charu icho Yehova Chiuta wa ŵasekuru ŵinu wamupani?+4 Pa fuko lililose munipe ŵanalume ŵatatu kuti niŵatume. Ŵalute na kukenda mu charu chose na kuchilemba kuyana na chiharo chawo. Pamasinda ŵizeso kwa ine.5 Ŵagaŵane vigaŵa 7.+ Yuda wakhalenge mu chigaŵa chake kumwera,+ ndipo ŵa nyumba ya Yosefe ŵakhalenge mu chigaŵa chawo kumpoto.+6 Kweni imwe, mulembe charu mu vigaŵa 7, na kwiza navyo kwa ine, ndipo nimuchitiraninge mphenduzga+ pamaso pa Yehova Chiuta withu.7 Ŵalevi ŵalije chigaŵa pakati pinu,+ chifukwa usembe wa Yehova ndiwo chiharo chawo.+ Gadi, Rubeni, na hafu ya fuko la Manase+ ŵali kupokera kale chiharo chawo kumafumiro gha dazi kwa Yorodani, icho Mozesi muteŵeti wa Yehova wakaŵapa.”8 Ŵanalume ŵara ŵakanozgeka kuluta, ndipo Joshuwa wakalangura awo ŵakalutanga kukalemba charu kuti: “Lutani, mukende mu charu chose na kuchilemba makora, mukizeso kwa ine kuti nimuchitireni mphenduzga pamaso pa Yehova muno mu Shilo.”+9 Ntheura ŵanalume ŵara ŵakaluta na kwenda mu charu chose, ŵakachilemba mu buku kuyana na misumba mu vigaŵa 7. Pamasinda ŵakiza kwa Joshuwa ku msasa mu Shilo.10 Ndipo Joshuwa wakaŵachitira mphenduzga mu Shilo pamaso pa Yehova.+ Penepara Joshuwa wakagaŵa charu kwa Ŵaisrayeli kuyana na vigaŵa vyawo.+11 Mphenduzga yikawira pa fuko la Benjamini kuyana na mbumba zawo, ndipo chigaŵa chawo chikaŵa pakati pa fuko la Yuda+ na fuko la Yosefe.+12 Kumpoto, mphaka yawo yikambira ku Yorodani, ndipo yikalazga ku chikhizga cha Yeriko+ kumpoto na kukwelera ku phiri kumanjiliro gha dazi, yikalutilira m’paka ku mapopa gha Beti-aveni.+13 Mphaka yikalutilira kufuma kura m’paka ku Luzi, ku chikhizga cha kumwera kwa Luzi, ndiko kuti, Beteli.+ Ndipo yikakhilira ku Ataroti-ada+ pa phiri ilo lili kumwera kwa Beti-horoni Wakusika.+14 Mphaka yikalembeka chakumanjiliro gha dazi na kuzingilira kulazga kumwera kufuma ku phiri ilo lathyana na Beti-horoni kumwera, ndipo yikamalira pa Kiriyati-baala, ndiko kuti, Kiriyati-yerimu,+ msumba wa Yuda. Ichi ntchigaŵa cha kumanjiliro gha dazi.15 Chigaŵa cha kumwera chikambira kuumaliro wa Kiriyati-yerimu, ndipo mphaka yikalazga kumanjiliro gha dazi, yikafika m’paka ku mbwiwi za maji gha Nefutowa.+16 Mphaka yikakhira kuya kuumaliro wa phiri ilo lathyana na Dambo la Mwana wa Hinomu,+ ilo lili mu Dambo* la Refayimu+ kumpoto, ndipo yikakhira m’paka mu Dambo la Hinomu, kulazga ku chikhizga cha Ŵayebusi+ kumwera, na kumalira ku Eni-rogeli.+17 Yikalembeka kulazga kumpoto kukafika ku Eni-shemeshi na kukafumira ku Geliloti, kuthyana na chikwezga cha Adumimu,+ ndipo yikakhilira ku libwe+ la Bohani+ mwana wa Rubeni.18 Kufuma kura, yikalutilira ku chikhizga cha kumpoto kuthyana na Araba na kugodobokera ku Araba.19 Mphaka yikalutilira ku chikhizga cha kumpoto kwa Beti-hogila,+ ndipo yikamalira pa chinkhodyera* chakumpoto cha Nyanja Yamchere*+ pa chigoti cha kumwera cha Yorodani. Iyi yikaŵa mphaka ya kumwera.20 Yorodani ndiyo yikaŵa mphaka yake kumafumiro gha dazi. Ichi chikaŵa chiharo cha mphapu ya Benjamini mu mbumba zawo, kuyana na mphaka zawo zingilizge.21 Misumba ya fuko la Benjamini kuyana na mbumba zawo yikaŵa Yeriko, Beti-hogila, Emeki-kezizi,22 Beti-araba,+ Zemarayimu, Beteli,+23 Awimu, Para, Ofura,24 Kefara-amoni, Ofini, na Geba.+ Misumba 12 na vikaya vyake.25 Gibiyoni,+ Rama, Beyeroti,26 Mizipe, Kefira, Moza,27 Rekemu, Iripeli, Tarala,28 Zela,+ Ha-elefu, Yebusi, ndiko kuti, Yerusalemu,+ Gibeya,+ na Kiriyati. Misumba 14 na vikaya vyake.Ichi chikaŵa chiharo cha mphapu ya Benjamini kuyana na mbumba zawo.